
I Taarnkammeret.

Kirkens Taarnkammer; Lugerne i Baggrunden ere slaaede op, hvorigjenne n
man ser en tindrende Stjærnehimmel; Tage med Sne; de Vinduer, som ses
liøjest oppe i Gavlene, ere stærkt oplyste. En gammel Stol, et Fyrfad,
et Bord; et Jomfru Maria-Billede med Lys foran.

Kammeret gjennemkrydses af Bjælker, af hvilke to midt i Kammeret ere
saa tykke, at de rumme en Person.)

Unison Sang

nede fra Kirken. A Solis ortus cardine Et usque terræ limitem Christum
canamus principem Natum Maria Virgine.

Förste Scene.

(Den gamle kommer op ad Taarntrappen med en Rottefælde, •et Kornneg og
et Fad Grod, som han sætter fra sig paa Gulvet.)

Den gamle.

Iler skal Nissen have sin Julegrød, og den har han ærlig fortjent i
Aar; to Gange har han vækket mig, da jeg sov fra Taarnlugerne, og én
Gang har han ringet, da der blev Ildløs!

Glædelig Jul, lille Nisse, og bliv saadan ved!8

(Han tager Rottefælden og gjør den i Stand.) Og" her skal

I faa jer Julemad, I Satans Rotter!

En Stemme. Lys ikke ondt over Julen!

Den gamle. Jeg tror, det spøger i Aften! — Aa, det er Kulden, der tager
til, og saa knager det altid i Bjælkerne som paa et gammelt Skib!

Her skal I faa jer Julemad, saa kanske I lader være med at gnave af
Klokkerebet og æde Tællen op paa Axlerne, jert forbandede Pak!

Stemmen. Lys ikke ondt over Julen!

Den gamle. Nu spøgede det igjen!- — Juleaften! Ja vel! --Se Saa, nu har
hver faaet sit! (Han sætter Rottefælden paa Gulvet.) Nu kommer Turen
til Fuglene. De skal have Korn, begribeligvis! For at de skulde grise
mig Taget til! Ja vel! Men det er Kirkeraadet, som spenderer, og det
kommer ikke mig ved; men om jeg vilde forlange et Par Skilling mer i
Løn, saa har man ikke Raad. Saa er der ingen, der ser, hvad man gjør;
men naar man en Gang om Aaret stiller et Kornneg ud paa en Stang, saa
ser det saa rundhaandet ud! Det her er nok saa prægtigt, hvad! Og
Gavmildhed er en Dyd — Det er vist bedst, vi deler, saa faar jeg min
Grød igjen, som jeg gav

Nissen. (Han ryster Neget og samler Kornene i en Skaal.)9

En Stemme. Han bestjæler Julen; han bestjæler Julen!

Den gamle. Nu sætter jeg det her paa Stangen, saa ser det ud som et
Skilt; og det gjør da ogsaa Tjeneste som et Skilt: det viser, hvad der
ikke findes

indenfor. (Han stikker Neget ud gjennem Taarnlugen.) O, du gamle
Menneskehule dernede ! (Han knytter Næven ud imod Staden.) Forbandet
være du! (Hanspytter ud igjennem Lugen; kommer atter ind i Kammeret og
faar Øje paa Lyset foran Mariaboiedet.) Er det Drengen, der har været
Mester for det her? Det er ikke Tider nu til at brænde Lys uden
Nødvendighed. (Han Hæser

Lyset ud og putter det i Lommen.)

En Stemme.

Ve ! Ve! (Hariabilledet "bevæger Hovedet tre Gange, og en stærk
Lysstraale skyder ud fra hendes Hoved.)

Den gamle (farer tilbage.) Driver Helvede sit Spil her i Aften!

En Stemme.

Himlen!

Den gamle. Per! Per! — Hvor er du? — Mine Øjne! Tænd Lys! — Min Søn!
Min Søn!

Mariabilledet.

Min Søn!

Den gamle

(famler sig for ned ad Trappen.)

Mine Øjne! -— Helvedes Pine! (gaar ned ad

Trappen.)IO

Anden Scene.

Rotterne (Nulle Og Nille) (komme ind fra hajre,

den ene efter den anden; de have Sørgeflor om Halerne.)

Nulle.

Kan du mærke, at her lugter af stegt Flæsk ?

Nille.

Ja, det lover jeg for! Tag dig i Vare, Nulle, jeg ser, Fælden staar
derhenne. (Sætter sig paa Bagbenene.) Det var i saadan en, at vore smaa
blev borte. Ak, ak, ak!

Nulle.

Naar vi blot kunde spille den gamle Slyngel et eller andet Puds, saa
skulde det rigtig glæde mig. Kan du ikke se, om han har ladet noget
blive her tilbage, som han sætter Pris paa?

Nille.

Skal vi ikke gnave paa Bjælkerne, saa Klokkerne kan ramle ned i Hovedet
paa ham?

Nulle.

Aa Nille, du véd, at jeg ikke har mer end én stakkels Tand tilbage i
Munden.

Nille.

Ja men jeg har to — og naar Viljen er god, saa — men du har intet
Hjærte, du, for dine Børn.

Nulle.

Nej, nej; vi maa ikke skjændes paa Juleaften.

Nille.

Hys! Hvad er det her?Nulle.

Et Fad Grød!

Nille.

Som den gamle har ladet blive staaende

her!

Nulle.

Til Nissen! Se, ham er han bange for. Nille.

Nu har jeg det! Vi æder Grøden, saa — Nulle.

Faar han Nissen paa Nakken ad sig. Nille.

Og han kan gjøre én det broget, naar han bliver vred ! (De ere henne
ved Grødfadet og æde.)

Nulle.

Aa, flyt dig lidt, saa jeg kan faa Plads. Nille.

Hys! Det knager i Trappen!

Nulle.

Nu ser jeg Bunden paa Fadet! Der har vi Smørklumpen!

Nille.

Hjælp mig her paa Hjørnet!

Nulle.

Se saa! Nu tørrer vi os om Munden og render VOr Vej. (De ile ud til
venstre.)I 2

Tredje Scene.

Nissen (hejser sig ned ad Klokkerebet.)

Nissen (gaar omkring og søger.)

Hvor er min Julegrød? — Jeg kan mærke Lugten af den paa langt Hold. I
Aften skal det smage mig rigtig godt i Kulden, og jeg haaber, han har
givet mig en stor Klump Smør i Aar, hvor jeg har været saa skikkelig
mod ham! Se saa, gjør dig nu i Stand, Mave (han i0s-ner Livremmen); to
Huller spænder jeg Remmen op, saa gaar det! (Faar øje paa Fadet.) Men,
hvad er det? Et tomt Fad! Hvad er der nu gaaet af den gamle
Menneskehader? Er han bleven gjerrig og overmodig? Eller vil han haane
mig ved at sætte et tomt Fad frem til mig — Grød har der været deri og
— (ingter til Fadet) Smør jo med! Ja saa, ja saa! Det gjør mig ondt for
dig, gamle, at jeg skal være nødt til at straffe dig. men Nissen er nu
engang til for at straffe og belønne! — Jeg maa sætte mig her og tænke
paa en rigtig god Julegave. (Sætter sig i stolen.) Lad rnig se! Den
gamle har lukket sig inde her med sin Søn, hvem han har villet beskytte
mod Menneskenes Ondskab og Forførelser; den gamle har set meget af
Verden og hader den; den unge har aldrig været udenfor Kirkeporten og
har blot set Verden heroppe fra Taarnet; men jeg véd, at den lokker
ham, netop fordi han har set den saaledes i Fugleperspektiv. Den gamle
har blot et eneste brændende Ønske her i Livet, nemlig at Sønnen skal
blive hans Efterfølger og derved13

bevares for Livets Kampe og Menneskenes Ondskab; godt. Det er det
Ønske, jeg skal komme paa tværs. Det er hans eneste angribelige Punkt.
Nu vel! Jeg kalder paa hans Gudmoder; lad hende tage sig af Drengen og
vise ham al Verdens Herlighed og Glæde; saa er der ikke længer noget
for den g"amle at gjøre ved Sagen! Jeg kjender Ungdomsdrømmenes Magt!
Vel an!

(Støder i en Pibe.)

Fjerde Scene.

Feen

(kommer ud af Bjælken, klædt som en gammel Kælling med stor brun Kaabe
og Kjæp).

God Aften, Dreng!

Nissen.

God Aften, gamle! — Kan du forføre en ung Fyr? Ja, ja, forstaa mig ret.

Feen.

Det kommer an derpaa!

Nissen.

Ja, i den Dragt gaar det ikke. Ser du, det er den gamles Søn, der er
Tale om.

Feen.

Vor Per?

Nissen.

Akkurat ham! -— Stille, Mutter, nu er det mig, som taler. Drengen
ligger mig paa Hjærte; det har han gjort, lige siden han blev født; vi,
du og jeg, stod Fadder til ham, og vi har vore Pligter; hans Opdragelse
er forsømt; han har ikke set14

Verden og fylder dog- i Dag sine femten Aar; jeg vil, at han skal ud og
se sig omkring, saa at vi kan faa Ære af ham, — har du noget imod det?

Feen.

Ikke det mindste! Men jeg frygter for, han vil møde Vanskeligheder
derude, som vi ikke kan hjælpe ham ud af, da vor Magt ikke strækker sig
udenfor disse Kirkemure.

Nissen.

Det er sandt, og jeg maa nok lægge mit Hoved i Blød endnu en Gang; — Nu
har jeg det! Vi giver ham hver sin Faddergave, som kan være ham til
Nytte i alle Livets Forhold.

Feen.

Og hvad vil du saa give? Lad os høre!

Nissen.

Livet er vanskeligt nok, som du véd, og Drengen er ung; han har endnu
ikke ved en omhyggelig Opdragelse blandt Mennesker kunnet lære sig alle
de Kunster, hvorved man faar sine Ønsker opfyldte; nu vel, jeg
forlanger selv ikke mere noget af Livet, thi jeg véd, hvad det giver;
derfor skal han faa min Ønskering. Naa, og du?

Feen.

Din Gave er god nok, men naar han saa har faaet alt, hvad han har
villet have, saa har han gjort sin Vandring som den blinde; derfor vil
jeg give ham en Gave, som skal vise ham Tingenes virkelige Væsen — jeg
vil give ham godt Selskab med paa Vejen.15

Nissen.

Kvindeligt?

Feen.

Naturligvis.

Nissen.

Du er ikke saa tosset endda. — Naa, nu skal du tage dig af Drengen og
sørge for, at han kommer herfra.

Feen.

Ja, men hvorledes? Han adlyder og frygter sin Fader.

Nissen.

Bagateller! Gjør dine Hokus-Pokus og vis ham Flerligheden dernede i de
festlig pyntede Hjem, saa gaar det nok.

Feen.

Tror du?

Nissen.

Jeg kjender Ungdommen. — Dér er min Ring, og nu Haanden paa Værket!

Feen.

Er det rigtigt at lege med Menneskers Skæbne ?

Nissen.

Det er kun Menneskene, vi leger med; deres Skæbne, den styrer vi ikke.
Drengen skal tidligere eller senere ud, og saa vel rustet, som han, er
ingen før ham gaaet ud i Livet! Naar han har endt sin Vandring, saa kan
vi tales videre ved om Sagen! — Er du rede ?i6

Feen

(nærmer sig den Bjælke, hvorfra hun er kommet.)

Strax!

Nissen.

Saa piber jeg. (Han piber og forsvinder i den anden Bjælke.)

Femte Scene.

Per (kommer ned ad Trappen, der fører højere op i Taarnet.)

Per.

Hvem er dér?

Feen

(frem, hvidklædt som en Engel.)

Din Gudmo'r, Per! Kjender du mig ikke? Per.

Ah, det er dig, som tog mig paa dine Arme, den Gang jeg faldt ud af
Taarnet. Hvad vil du mig i Dag?

Feen.

Jeg vil give dig en Julegave!

Per.

En Gave? Flvad er det?

Feen.

Noget, der volder én Glæde.

Per.

Glæde?

Feen.

Opfyldelse af ens Ønsker.

Per.

Ønsker! Nu tror jeg, jeg begynder at forstaa dig.l7

Feen.

Har du følt, naar du staar derude paa Altanen, hvorledes det ligesom
drager dig til sig, lokker dig ned i Dybet?

Per.

Ja, det kjender jeg! Ser du den mørke Stribe derovre, hvor Lyset og
Mørket mødes; om Dagen ser den anderledes ud, og naar det blæser,

bevæger den sig.

Feen.

Skoven.

Per.

Hvordan ser der ud inde i Skoven?

Feen.

Der er svalt og skjønt.

Per.

Det er herligt! Ser du, derhen drages jeg imellem, saa voldsomt, at jeg
kunde have Lyst til at springe ud gjennem Taarnlugen og som Fuglene
sejle gjennem Luften!

Feen.

Og paa den anden Side Skovbrynet!

Per.

Er der noget paa den anden Side? Hvad er det?

Feen.

Der ligger Verden.

Per.

Verden? Hvad er det?

Lykke-Pers Re.j^e. 2i8

Feen.

Vil du se den?

Per.

Er den morsom?

Feen.

Somme finder det, de fleste finder det ikke Kom herhen, saa skal jeg
vise dig nogle Billeder fra den brogede Dug, som Menneskene kalder

Livet. (Baggrunden transparent.)

Ser du det store Hus paa Torvet, dér, hvor alle Vinduerne er oplyste;
dér bor den rige Mand; se nu ind i Værelserne: der staar et tændt
Juletræ paa Bordet, behængt med Gaver af alle Slags: Sydens gyldne
Frugter, der er komne med Skibene over Havet, Jordens skjulte Skatte,
som Menneskene bøjer Knæ for, og som i deres straalende Flader
afspejler Lysenes Flammer; men ser du Lysskjæret i de smaas Ansigter?
det er Jordlivets Sol, det er Glæden: den kjender du ikke, stakkels
Barn, men du skal lære den at kjende — du ønsker det jo?

Per.

Hvem er den gode Fé, som gaar omkring og giver Børnene af de gyldne
Frugter?

Feen.

Det er Moderen.

Per.

Moderen? Hvem er det?

Feen.

Du har ogsaa haft en Moder; men hun døde, inden du blev stor.19

Per.

Og den gamle Mand, som sidder i sin Krog med det milde Skjær over sit
Ansigt?

Feen.

Det er Faderen, som i Mindet lever sin Barndom om.

Per.

Faderen! Men han ser jo saa venlig ud!

Feen.

Ja, thi han elsker ikke sig selv alene.

Per.

Og den unge Mand, som lægger sin Arm Om den Unge Piges Liv, Og nu (i
stærk Bevægelse) trykker han sit Ansigt imod hendes — deres Læber mødes
— hvad er det? Taler man saaledes ude i Livet!

Feen.

Det er Kjærlighedens Maade at tale paa.

Per.

Kjærligheden! Hvor det maatte være herligt at faa alt dette at se!

Feen.

Vent! — Se nu deroppe, i Gavlvinduet! — Der brænder et eneste Lys; et
fattigt, elendigt Lys. (Tableau.)

Per.

Fattigdommen! den kjender jeg! Nej, vis mig noget smukt.

Feen (betragter ham.)

Du er nydelsessyg! — Vel an! Bliv ved at

2*20

se derop paa det ensomme Julelys! Det lyser svagt, men det lyser varmt
paa den nøjsomme Fattigdoms Bord.

Per.

Nej, jeg vil se noget smukt.

Feen.

Ja saa! Findes der noget smukkere end — men du skal faa din Vilje. Se
derop — til Slottet, hvor Kongen bor! (Tableau.)

Per.

O!

Feen.

Ser du de prægtige Klæder, de funklende Krystaller! Ser du, hvorledes
Væggene kaster Lysenes mange Gange fordoblede Skin tilbage, og
hvorledes midt om Vinteren røde Roser og blaa Liljer har foldet deres
Blomster ud!

Per.

O!

Feen.

Og de unge Piger dér med de flagrende Lokker, som skjænker den røde Vin
i Sølvbægere.

Per.

Dér vil jeg hen!

Feen.

Og nu bærer de hvidklædte Kokke Fadene

ind.

Per.

O!F een.

Herolderne støder Stavene i Gulvet, Trompeterne lyder. — —

(Man hører en Klokke slaa 3 Slag. Taarnkammeret faar sit tidligere
Udseende tilbage.)

Ve, Tiden er til Ende! — Per, vil du ud og prøve Livet?

Per.

Ja, ja.

F e en.

Paa godt og ondt?

Per.

Det onde tror jeg, jeg kjender; det gode vil jeg lære at kjende.

Feen.

Du tror saa! Men du vil snart se, at alt godt ikke er godt, og alt ondt
ikke ondt.

Per.

Jeg vil blot ud! Bort herfra!

Feen.

Du skal komme af Sted. — Men først vil jeg til Hjælp paa Rejsen give
dig en Gave, hvoraf du kan have Nytte. Men naar du har faaet den, har
du faaet mere end andre Mennesker, og derfor vil man ogsaa en Gang
kræve mere af dig.

Per.

Lad mig se den.

Feen.

Denne Ring er i Stand til at skaffe dig alle dine Ønsker, dig selv til
Nytte, men ingen til Skade.Per.

Det var en rar Ring. Men hvad vil den gamle sige?

Feen.

Han gaar kun sin retfærdige Straf i Møde, Straffen for sin Egenkj
ærlighed.

Per.

Ja, det er rigtigt! — Men det gjør mig alligevel ondt for ham.

Feen.

Sørg ikke over ham, jeg skal vaage over hans Sorg.

Per.

Sorg! Ikke andet! Sorgen, siger han, er Livets eneste Nydelse. Lad ham
da sidde og nyde, jeg skal nok skaffe ham Lejlighed dertil.

Feen.

Tilsidst, Yngling, vil du have en Rejsepenge af den vise?

Per.

Hvad skulde det være? Gode Raad?,

Feen.

Ja!

Per.

Ak, dem har jeg fuldt op af.

Feen.

Jeg véd det. — Og jeg kjender deres Skæbne. Farvel da! Lad Livet lære
dig at leve, og naar du har endt din Vandring, saa skal du være — hvad
enten du er stor eller liden, sejrrig eller23

slagen, rig eller fattig, lærd eller ulærd — fremfor alt et Menneske og
et menneskeligt Menneske! — Farvel! (Hun forsvinder i Bjælken.)

Sjette Scene.

Per (alene.)

Ja saa, Per, nu skal du ud i Livet! Det har vel fler skullet før du.
Men er det da saa vanskeligt derude? Jeg har jo dog staaet paa
Kirketaget og set ned paa Gaden, hvordan Menneskene kravler omkring
dernede imellem hverandre ; den ene kommer herfra og gaar derhen, den
anden kommer derfra og gaar herhen; det forekommer mig at gaa saa rolig
og stille af, og jeg ser aldrig, at de render paa hinanden, skjønt der
er tæt af dem som Myg. At Hunde og Skomagerdrenge en Gang imellem
slaas, det har jeg set, men gamle Folk — aldrig! Aldrig har den gamle
og jeg været oppe at slaas, skjønt vi gaar forbi hinanden paa Trapperne
ti Gange om Dagen; det er vel sandt, at han har slaaet mig, men jeg har
aldrig slaaet ham. Og Menneskene kan heller ikke være saa slette, som
der siges. Var der ikke Ildløs her forleden hos en rig Kjøbmand? Jo, og
kom der ikke løbende fra alle Leder og Kanter fattige Stakler, og gik
de ikke op til den rige og reddede hans Sager? Jo, jeg saå, hvorledes
de bar Sølvtøj lige fra hans Spisebord til langt udenfor Staden, hvor
de gjemte det bag Høstakke, for at Sølvet ikke skulde brænde op. Var
det ikke bravt, det?

Vi vil faa at se! Vi vil faa at se!2 4

Vel an da, Per, nu skal du ud og se dig omkring i Verden og gjøre Brug
af dine Gaver!

(Betragter Ringen.) '

Lad os se! Hvad skal jeg ønske mig først?

Syvende Scene.

Den gamle (kommer ind gjennem Væggen) Og Per.

Per.

Naa, det er den gamle! — Jeg hørte ikke dine Skridt paa Trappen; hvad
kom du for en Vej?

Den gamle (urolig.)

Saa' du det?

Per.

Nej.

Den gamle.

Lad mig se paa dig? (Betragter ham skarpt.) Her er hændet noget.

Per.

Her? Ikke det ringeste.

Den gamle.

Min Søn, det er snart Midnat. Vil du ikke gaa ind og lægge dig i dit
Kammer, saa at jeg kan lukke for dig.

Per.

Du vil ogsaa altid lukke for mig! Fa'r, sig mig, har du aldrig tænkt
paa at slippe mig ud i Verden? Du har da ikke ment, at jeg skulde sidde
her i al Evighed og visne hen?25

Den gamle. Jeg har set Livet, jeg kjender dets Falskhed, og derfor vil
jeg beskytte dig.

Per.

Men Livet er kanske ikke saa surt, som du paastaar!

Den gamle. Hvad véd du herom?

Per.

Aa, noget kan jeg vel se fra min høje Plads. Kom herhen, saa skal jeg
vise dig —

Den gamle. Hvad kan du vise mig, som jeg ikke kjender?

Per

(fører den gamle hen til Lugerne).

Aa jo, Se der! Ser du det store Hus der-oppe paa Torvet?

Den gamle. Ja vel da; men skynd dig! Inden Klokken slaar tolv, skal du
være i Seng.

Per.

Ser du Juletræet med dets Guld og Sølv?

Den gamle. Lutter Papir, Dreng.

Per.

Og Sydens gyldne Frugter?

Den gamle.

Ormstukne.26

Per.

Og Solen, Glæden, hvor den lyser paa Børnenes Ansigter —

Den gamle. Af og til fortrukne af Misundelse — Per.

Og den gamle Mand, som sidder dér, mæt af Dage og glad —

Den gamle. Løgn! Han skjælver i sit Hjærte for Huslejen, der skal
betales til Nytaar —

Per.

Han, den rige Mand!

Den gamle. Skjuler sin tilstundende Undergang. Per.

Og de unge dér; ser du, hvorledes han rækker sin Haand ud —

Den gamle. Efter Faderens Pengepung.

Per.

Nej fy! — Deres Læber mødes — Den gamle.

Til Vellyst!

Per.

Hvad er det? — Se nu deroppe i Gavlen ved det ensomme Lys —

Den gamle. Tvungen af Forsigtigheden, der kræver Mørke —27

Per.

Ved Skinnet af Nøjsomhedens stille Lys —

Den gamle.

Som de har stjaalet i Urteboden, sidder hele Tyvebanden og lægger Raad
op om det næste Strejftog i Stadens Boder. Jeg kjender det, hører du!
Og deroppe i Slottet, hvor Lysene tindrer i Tusendetal og spejler sig i
Vinens Edderstrømme; dér tumler de om, tomme Hoveder og tomme Hjærter,
som siger, at de tænker og føler for Folkets Vel, dér tumler de om
mellem Flasker og Fade —

Per.

Hvorfor taler du saa hurtig? Lad mig fortsætte —

Den gamle.

Nej — gaa din Vej og lyd, Dreng! Per.

Nej, bort herfra! Jeg vil ud i Verden! Jeg vil se Barneansigterne, om
saa end Misundelsen kan kaste sin Skygge over dem; jeg vil spise af
Sydens Frugter, om de saa end er ormstukne; jeg vil drikke Vinen, om
den saa end kan blive til Edder; jeg vil lægge min Arm om en Midje, om
der saa end sidder en bundfattig Fader i Kakkelovnskrogen; jeg vil have
Guld og Sølv, om det saa end tilsidst er Støv og Muld!

Den gamle.

Død og Helvede! Hvem har været her?

En Stemme.

Lys ikke ondt over Julen!28

Per.

Hvad er det! Her er saa underligt i Aften; underligere end ellers!
Fa'r, se paa mig! — Aa, hvad er det! Det er ikke hans Ansigt!

Den gamle (paa Knæ). Min Søn! Hør din Fa'r! Lyd den gamles Røst, som
vil dig vel, bliv bag disse rolige Mure!

Per.

Det er for sent.

Den gamle. Hvad ser jeg! Denne Ring! Hvem har givet

dig den? (Vil tage Bingen fra Per.)

Per.

Hvem er du? Du er ikke min Fa'r.

Den gamle. Din brødefulde, din ulykkelige Fa'r, der staar under
Magternes Fortryllelse! (Den gamle tor-

vandies til en stor sort Kat.)

Per.

Jesus Maria, Hjælp! (Stærke Lysstraaler fra Mariabilledet; Klokken
slaar tolv.)

Trolden! Trolden! — Vig bort, urene Aand!

(Katten forsvinder.)

Og nu! (Slaar Taarnlngerne op.) Ud til Li vet! (Drejer paa Ringen.) Til
Skovbrynet! (Han springer ud igjennem de aabne Luger.)29

Anden Akt.

I Skoven.

(En Skov meel Sne; i Forgrunden skraat over Scenen en tillagt Bæk. Ved
Morgengry.)

Förste Scene.

Per (ind.) (Det blæser oppe i Træerna)

Per.

Det er altsaa Skovbrynet, hvorhen mine Tanker saa ofte er fløjet
gjennem den klare Luft, og her er Skoven! — Og det dér er Sneen! Nu vil
jeg låve Sneboldte, saaledes som jeg har set Skoledrengene gjøre. Det
maa være overordenligt morsomt. (Han trykker en SSneboldt og kaster et
Far Gange.)

Aa ja! Hm! Det er da ikke saa overordenligt. En Gang til. — Jeg synes,
det næsten bliver kj edeligt! —

Men hvad er det, som klinger oppe i Træernes Kroner? — Vinden! Ja, det
lyder virkelig smukt. Sus, sus! Sus, sus! Men man bliver søvnig, hvis
man hører længe paa det. Sus, sus! Sus, sus! Nu summer det sera Myggene
om Sommer-3°

aftenen! — Det er mærkværdigt, hvor kort alting er herude i Naturen!
Kjedsommeligheden i Taarnet, den var lang, den! Nu er de.t slet ikke
mere smukt og morsomt. (Faar øje paa Bækken.) Hvad er det? Is! — Hvad
Morskab kan man mon have af den? Aa, nu husker jeg det, man kan glide
paa den. Det maa jeg forsøge!

(Han gaar ud paa Bækken; Isen brister, han falder omkuld af
Forskrækkelse og bliver liggende.)

Anden Scene.

Lise (ind.)

Lise (løber hen til Per.)

Der er han! Aa — han sover! — Hvad er

det ? (Tager Bingen op, som Per har tabt, da han faldt.) En

Ring. — Han sover i Sneen! Hvad er der hændet? Han har slaaet sig. Hvad
skal jeg gjøre? Midt i Skoven og midt i Sneen, ikke et Menneske kommer
her forbi, og han maa jo fryse ihjel, hvis han ikke kommer op. Den gode
Fé sendte mig af Sted for at søge ham her, men hun sagde ikke noget om,
at jeg skulde træffe ham halvdød i en Snedrive. Naar det saa i det
mindste havde været Sommer og Solen skinnede paa den grønne

Eng! (Hun drejer tilfældig paa Bingen.)

Tredje Scene.

Scene forand rin g.

(Landskabet forvandles fra Vinter til Sommer; Bækken'mister Isdækket og
løber af Sted mellem Stene, og Solen lyser paa det hele.)

Lise.

Men, hvad er det? (Hun ser sig forbavset om til alle Sider. Per
vaagner.)3i

Per (gnider ©jnene.)

Hvad er det? — Jeg flyver ud fra Taarnet, kommer til en Skov med Sne,
kaster med Sne-boldte, laver mig en Glidebane, slaar Hovedet mod Isen,
taber Bevidstheden — og saa vaagner jeg — og saa er det Sommer! Har jeg
.ligget her under Sneen i sex Maaneder? Nej, det ser ikke ud dertil
(spejler sig i Bækken), jeg er saa rød som en Rose; (bojer sig ned over
Vandet) men hvad er det, jeg ser dernede i Dybet? En blaa Himmel,
grønne Træer, hvide Aakander og midt imellem dem — en ung Pige! Akkurat
som hun, om hvis Liv den ungj Mand lagde sin Arm i Stuen med Juletræet:
udslaaet Haar, en Mund som en Sang, Øjne som Duer — aa, hun nikker til
mig — jeg kommer, jeg kommer ! (Han vil springe ud i Bækken, da Lise
udstøder et Skrig.)

Her, og nylig dernede!

Lise.

Ja, saaledes er det. Tro ikke altid dine Øjne.

Per.

Det er en mærkelig Verden, denne her. Men lad mig se, om det er den
samme unge Pige! (Betragter hende.) Ja, det er hende! (Vil lobe hen til
hende, men iaar Øje paa sin Bing.) Hvad, min Ring! Du har plyndret mig,
mens jeg laa bevidstløs. O, tro ikke altid dine Øjne, sagde du. Nej!
det var min første Erfaring! Jeg vil omfavne en Engel, og jeg finder en
Tyv.

Lise.

Tro ikke altid dine Øjne, Per! Undersøg Sagen, før du dømmer.32

Per.

Du har Ret. Det skal jeg-. Hvem er du, Pige? Hvad hedder du?

Lise.

Mit Navn er Lise! Hvem jeg er, faar du ikke at vide, før Tiden er
kommet. Jeg kom her forbi og fandt dig bevidstløs; paa Isen hittede jeg
din Ring, hvis Kræfter jeg ikke kjendte.

Per.

Du har reddet mig fra den visse Død i Kulden. Tilgiv mig! Lise, du skal
følge mig paa min Vandring, og du skal faa et lystigt Liv at se.

Lise.

Du er paa Vandring, siger du. Hvad er Maalet for din Rejse?

Per.

Maalet! Jeg søger — som alle andre — Lykken!

Lise.

Du søger Lykken? Det er en skrøbelig Ting!

Per.

Aa, tal ikke saaledes; jeg kan jo faa alt, hvad jeg vil. Har vi ikke
faaet den yndigste Sommer midt om Vinteren? Se blot, hvor herligt Solen
skinner deroppe i Granerne; du skal vide, at alt det er nyt for mig!
Nej se, hvad er det?

(Samler nogle Grankogler op.)

Lise.

Det er Træernes Frugter.33

Per.

Saa kan man altsaa spise dem.

Lise.

Nej, men Børnene plejer at lege med dem. Per.

Lege! Det har jeg aldrig gjort! Skal vi to lege, Lise?

Lise.

Ja, men hvad? Skal vi lege Tagfat? Per.

Hvordan er det?

Lise.

Se blot her ! (Hun laber bag et Træ og kaster Grankogler paa Per.) Tag
mig nu!

Per (laber efter hende.)

Ja, det er ikke saa let, det. (Snubler over en Grankogle og træder fejl
paa Foden.)

De fordømte Granæbler!

Lise.

Du maa ikke bande Træernes Frugter. Per.

Saadanne Frugter kan man hjælpe sig uden! Nej, saa véd jeg nogle, som
jeg saå i et Juletræ ! Hvis blot denne Gran kunde bære saadanne —

(Sceneforandring. Granen bærer Appelsiner.)

Se, se! Lad os smage paa dem!

(De tage Frugter ned og spise.)

Lise. Naa, hvad synes du? Lyklte-Pers Eejse. 334

Per.

Aa jo, men ikke som jeg havde tænkt mig

det.

Lise.

Saadan er det altid hele Livet igjennem. Per.

Hvor du er klog, min kjære, lille Pige. Lise! maa jeg lægge min Arm om
dit Liv?

(En Fugl begynder at synge sagte oppe i Granen.)

Lise.

Ja, men hvorfor vil du det?

Per.

Maa jeg ogsaa kysse dig?

Lise.

Ja, der er vel ingen Fare ved det.

(De kysses. Fuglen synger hojere.)

Per.

Jeg er saa varm efter Legen. Skal vi bade os i Bækken?

Lise.

Bade OS? (Hun hölder Hænderne for ©jnene.)

Per (kaster sin Frakke.)

Ja!

Lise

(gjemmer sig bag et Træ; Fuglen synger.)

Nej, nej, nej!

Per.

Hvad er det for en Skrighals deroppe i Træet?

Lise.

Det er en Fugl, som synger.35

Per.

Hvad syiiger den for noget?

Lise.

Hys! Jeg forstaar Fuglesang; det har min Gudmoder lært mig.

Per.

Naa, det skal blive morsomt at høre!

(Fuglen synger.)

Lise.

»Ikke saaledes, ikke saaledes!« sagde den

nu.

(Fuglen synger paa ny.)

Per! Per! Véd du, hvad den sagde nu? Per.

Nej.

Lise.

»Lev uskyldigt, mit Øje ser dig!« Per.

Uskyldigt! Hvad er det?

Lise.

Det véd jeg ikke, men — tag dit Tøj paa. Per.

Der er jo ikke nogen, som ser os her!

(Gjøgen raaber: Jo! jo! Jo! jo!)

Per.

Hvad raaber den Fyr nu dér?

Lise (efterligner Gjøgen.)

Jo, jo! jo, jo!

Per.

Det er da forskrækkeligt, saa mange Ophævelser her skal gjøres.

3*36

Lise.

Kan du ikke nyde Naturens store, uskyldige Glæde?

Per.

Jo, en lille Stund! — Av, hvad er det?

(tager Vesten at.)

Lise.

En Myre.

Per.

Her er da ogsaa lutter Ubehageligheder! (slaar omkring sig med Hatten.)
Hvad Var nu det for én, som ståk mig? — En Myg!

Lise.

Alt er ufuldkomment her i Livet, Per. Kom det i Hu og tag det onde med
det gode.

Per.

Lad den onde beholde det onde, jeg vil have det gode. Naa, er der mer
endnu! (Slaar omkring sig.)

Nu er jeg kjed af Skoven her. Og man kan vel heller ikke lege hele sit
Liv igjennem. Jeg længes efter Virksomhed og vil ud imellem Menneskene!
Lise, sig mig, du, som er saadan en klog lille Skabning, hvad sætter
Menneskene mest Pris paa, thi det vil jeg skaffe mig!

Lise.

Per, før jeg svarer dig, hør et fornuftigt Ord: Menneskene vil volde
dig lige saa megen Fortræd som Myggene, men ikke skjænke dig den
Nydelse som den evig unge Natur.37

Per.

Naturen? Ja den er meget smuk fra et Kirketaarn, men den bliver noget
ensformig paa nært Hold. Staar ikke alting stille, staar Træerne ikke
paa samme Sted, som fer halv Hundrede Aar siden, og vil de ikke blive
staaende her i halv Hundrede til? Mit Øje er allerede træt af den
Herlighed. Jeg vil se Liv og høre Larm, og er Menneskene som Myggene,
saa kan man dog holde dem meget lettere fra sig end de Fyre

her. (Slaar med Hatten omkring sit Hoved.)

Lise.

Du vil faa det at se, du vil faa det at se. Erfaringen vil være dig en
bedre Læremester end mine Ord.

Per.

Naa, Lise! Hvad sætter saa Menneskene mest Pris paa hos et Menneske?

Lise.

Jeg skammer mig ved at sige det.

Per.

Du maa sige mig det.

Lise.

Paa Guld.

Per.

Guld ! Men det er jo noget udenfor Mennesket, som ikke hører til dets
Væsen.

Lise.

Ja, det véd man godt, men det er nu en Gang- saa.38

Per.

Hvad har da Guldet for mærkværdige Egenskaber?

Lise.

Alle. Det hjælper for alt og for intet. -Det giver alt, hvad Jorden kan
byde os, thi det er selv den fuldkomneste af alle Jordarter, som Rust
ikke kan sætte en Plet paa, men som selv kan sætte Rustpletter paa
Sjælene.

Per.

Nu vel! Følger du med mig, Lise?

Lise.

Jeg skal altid følge dig paa Afstand.

Per.

Paa Afstand! Hvorfor ikke i min Nærhed? Lise, nu lægger jeg Armen om
dit Liv igjen —

Lise (river sig løs fra ham). (Fuglen synger.)

Per.

Hvorfor løber du din Vej?

Lise.

Spørg Fuglen!

Per.

Jeg forstaar jo ikke, hvad den siger. Det maa du udtyde mig.

Lise (forlegen).

Nej, jeg kan ikke. (Fuglen synger den samme Strofe.)

Per.

Kan du ikke? Hvad er det?39

Lise.

Den synger ikke for os nu, den synger for sin Kjæreste, og saa kan du
selv tænke dig, hvad den siger —

Per.

Hvor skulde jeg kunne det!

Lise (idet liun løber ud).

Den siger: »Jeg elsker dig, jeg elsker dig!«

Per.

Bliv her! Vil du nu løbe fra mig? Lise, Lise! — Hun er borte.

Vel an da! Kom hid, Palads og Fade og Vine, Heste og Vogne, Tjenere og
Guld, Guld!

Fjerde Scene.

Sceneforandring.

(En pragtfuld Sal. Tjenere bære et Bord med Mad og Vine ind ; andre
Tjenere bære eS Kiste me l Guld ind; atter andre et Bord med Kander,
Vaser, Pokaler, Armstager m. m. at Guld.)

Per (gaar og ser sig omkring).

Ja saa, det er altsaa den rige Mands Bolig. Ja, det ser jo meget
lovende ud!

Slaver, bring mig min bedste Festdragt. Men den skal være af Guld.

(Tjenerne iføre ham en Frakke af Guld.) En Stol! (De sætte ham i en
Guldstol foran Bordet.)

Nu, Per, skal du nyde Livet, og det har du Ret til. Har du ikke været
oppe Klokken fire om Morgenerne og ringet til Morgenbøn; har du ikke
fejet Kirken om Fredagene og skuret Trapper om Lørdagene; har du ikke
spist Brød og Sild de 365 Dage om Aaret og skyllet det ned3°

med koldt Vand; har du ikke sovet paa Ærtehalm, der ofte var saa
daarlig tærsket, at du kunde føie Ærterne i Knæhasen! Jo, alt det har
du gjort. Nyd derfor nu ! (Vil sætte sig til Bords.)

Ceremonimesteren (med stav).

Tilgiv, eders Naade! Men Bordet er ikke dækket endnu!

Per.

Er det ikke dækket?

Ceremonimesteren.

Om et Par Timer først bliver Stegene færdige.

Per.

Jeg bryder mig ikke om nogen Stege!

Ceremonimesteren

(stiller sig i Vejen med Staven).

Det skal aldrig ske, at man gætter sig ved et udækket Bord.

Per.

Hvem vil forbyde mig noget i mit eget Hus?

Ceremonimesteren.

Etiketten, eders Naade, tillader det ikke paa noget Vilkaar.

Per.

Etiketten! Hvad er det for en Rakker?

Ceremonimesteren.

Eders Naade! hør en gammel Mands Ord f Den, der i eders Naades Stilling
bryder med Etiketten, er fortabt.3i

Per (bange).

Det var en stræng- Herre. Jeg maa vel finde mig deri, skjønt jeg er
gruelig sulten. — Men vent! — Er der intet, der bider paa den Kavaler ?
Jeg har hørt, at--Guld (gaar hen tii

Kisten og tager en Haandfuld op.) skulde ikke — —

Ceremonimesteren. Eders Naade! over Tjenerne staar jeg, over mig staar
eders Naade, men over os alle — staar Etiketten! Dens Love er evige,
thi de har deres Grund baade i Fornuften og i hvad man kalder de
historiske Forudsætninger.

Per.

Og de historiske Forudsætninger er ikke tilgængelige for Guldet?

Ceremonimesteren. De er i dette Tilfælde ubestikkelige.

Per.

Hvad skal jeg da med alle mine Rigdomme, naar jeg ikke maa spise mig
mæt, naar jeg er sulten? Jeg har det jo værre end den fattigste
Ringerdreng.

(Ceremonimesteren stiller sig som en Statue ved Bordenden.)

Femte Scene.

Skattefogden og hans Medhjælper (gaa-

omkring og optegne alt, hvad der findes i Værelset).

Per.

Naa, der er nok nye Plageaander! Hvormed skal saa I pine mig,
ulykkelige?42

Skattefogden.

Det er Taxeringen, eders Naade.

Per.

Naa saa det er jer, der bestemmer Menneskeværdet! Hvor højt vurderes et
Menneske nu for Tiden?

Skattefogden.

To Procent, eders Naade! Ellers er det ganske, eftersom de er til.

Per.

Hør, sig mig, kan jeg ikke faa Lov til at trække mig tilbage, medens I
skriver op, for jeg er baade træt og sulten?

Skattefogden.

Umuligt! Det skal ske i Ejerens Nærværelse.

Per.

Naa, saa det skal det! Men jeg kan vel faa Lov til at sidde ned i det
mindste?

Skattefogden.

Vær saa god! (til Medhjælperen.) To Dusin Tallerkener med pressede
Kanter — — skriv! Sex Vinkølere med gyldne Haandtag — skriv! En
Sukkerskaal med Strøske — og to mindre dito — — skriv! To Dusin Knive
med Perlemors-Skaft — splinternye — skriv!

Per.

Jeg tror, jeg bliver gal!

Skattefogden.

Et Egetræs Spisebord med dobbelte Udtræks-plader — skriv! Sex Stole af
Valnøddetræ.43

Sjette Scene.

Advokaten. De forrige.

Per.

En til!

A d vokaten.

Eders Naade er tilsagt til at indfinde sig paa Stadens Raadstue for at
faa Ejendomsskjødet No. 2867 thinglæst inden Klokken tolv paa
indeværende Dag.

Per.

Raadstuen! Proces! Jeg fører aldrig Proces, højstærede!

Advokaten.

Der er ikke Tale om nogen Proces, men blot om at konstatere Faktum.

Per.

Jeg vil ikke konstatere Fakta.

Advokaten.

Men ponere casus — —

Per.

Jeg vil ikke ponere casus. Jeg vil spise til Middag! Ceremonimester,
kan jeg ikke faa et Stykke Smørrebrød?

Ceremonimesteren

(løfter truende Staven.)

Syvende Scene.

Retsbetjenten. De forrige.

Per.

Er der fler endnu?44

Retsbetjenten.

Eders Naade er stævnet for Byretten i Morgen Klokken elleve Formiddag
for at have undladt at holde Gaden ren!

Per.

Skal jeg holde Gaden ren, jeg, der er en saa rig Mand? Hvad i al Verden
skal jeg da ikke gjøre!

R e tsbet j en ten.

Det er enhver Husejers Skyldighed at holde rent udenfor sit Hus.

Per.

Etikette, Taxering, ponere casus, holde Gaard og Gade ren, sulte og-
tørste — er det den rige Mands Lod — saa vil jeg hellere være Gadefejer
hos mig selv. Og saa kan jeg ikke vise de Fyre ud, som trænger sig ind
i mine Værelser, og jeg kan ikke engang gaa min Vej, naar jeg vil!

Ottende Scene.

Supplikanten (tulgt af en Tjener, der bærer to Kurve med Papirer.) De
forrige.

Per.

Hr. Advokat og Hr. Retsbetjent! Kan Loven ikke beskytte en ulykkelig
rig Mand, saa at han faar Fred i sit Hjem, eller er Loven kun for den
fattige ?

Advokaten.

Eders Naade er ikke at betragte som en privat Person længer, thi naar
man ved Rigdom45

er steget til Samfundets Højder, tilhører man det offenlige.

Per.

Og saa er man stillet udenfor Loven?

Advokaten (ler, aer sig omkring.)

Over Loven, eders Naade!

Per.

Ah! — Hvad vil den sidste Ven dér? Er det nogle Foræringer, han har i
Kurvene?

Supplikanten.

Eders høje Naade er i Egenskab af Kirkeværge —

Per (afbryder).

Tilsagt —

Supplikanten.

Tilsagt til at give Møde i Overmorgen —

Per.

Klokken elleve —

Supplikanten.

Klokken elleve, for at være til Stede ved Valget af Menighedens
Sognepræst; men forinden maa eders Naade gjøre sig bekjendt med de
Indlæg, som her medfølger, og som gaa ud paa at bevise Modkandidatens
Inkompetence med Hensyn til Valget.

Per.

Skal jeg læse to Kurve Papirer igjennem til i Overmorgen? — Nej, nej!46

Supplikanten.

Maaske eders Naade da behager at afgive sin Stemme for vor Kandidat —
Per.

Uden at behøve at læse — gaar det an? Det skal du have Tak for, min
Hjærtens Ven! Blæk og Pen!

Supplikanten

(rækker ham Blæk, Pen og Papir til Underskrift).

Fortræffeligt! Jeg takker eders Naade!

Per (omfavner ham).

Aa, det er mig, som takker jer!

Ce re mo nimesteren

(slaar med Staven i Bordet; Tjenere ind med Fade).

Maden er serveret!

(Alle gaa med Undtagelse af Ceremonimesteren.)

Per (sætter sig til Bords).

Endelig! — — (Sagte Musik.) Se, nu gaar de, naar han befaler, men naar
jeg beder, saa hjælper det ikke.

Ceremonimesteren.

Det er ikke min Befaling, de adlyder, eders Naade, det er Etikettens
Love —

Per.

Og de staar over min Vilje.

Ceremonimesteren.

Love er en Overenskomst imellem mange, og den maa vel staa over den
enkeltes Vilje.

Per.

Han kan da ogsaa svare paa alting. — Naa, lad mig nu gjøre mig til
gode. Vinen varmer47

Hjærtet, Maden varmer Hovedet, men der er ingen Fornøjelse ved at nyde
alene. Hr. Ceremonimester! tillader Etikettens Love, at man har
Selskab, naar man nyder?

Ceremonimesteren.

Jeg tror næsten, at de fordrer noget saadant.

Per.

Vel an da, jeg vil have — — Niende Scene.

Vennen I (iler hen og omfavner Per).

Vennen I.

Ah, min Hjærtens Ven, saa ser jeg dig da igjen efter en saa lang
Fraværelse! Og du er dig selv lig — lidt magrere, end da jeg saa dig
sidst; men hvorledes har du det nu, kjære gamle Dreng?

Per (betragter ham skarpt.)

Jo Tak, Tak, meget vel, som — hm — ser l Vær saa god og tag en Stol og
sid ned!

Vennen I.

Nei paa ingen Maade, jeg har lige nylig spist til Middag — jeg vil gaa
ind i et andet Værelse og vente, medens du ender dit Maaltid.

Per.

Nej, det er netop det, du ikke maa. Jeg sagde lige nu, at jeg fandt
Livet saa tomt, naar man skal sidde ene til Bords. Tag en Stol og sæt
dig!48

Vennen I.

Kjære, gamle Ven, naar du udtrykkelig forlanger det, saa skal jeg sætte
mig ved Siden af dig, mens du spiser; men det ser jo ud, som om jeg kom
for at spise — —

Per.

Ja hvad saa,, om det ogsaa, var Pilfsßldet —

Vennen I

(udtrykker sin Forfærdelse).

Aa!

Per.

Ja ja, ja ja! Jeg siger jo ikke, at det er Tilfældet.

Vennen I (sætter sig).

Naa, saa du er altsaa kommet paa den grønne Gren, som man siger; det er
morsomt at se, at Skæbnen dog kan være saa naadig, og det maa altid
glæde et medfølende Hjærte, at nogen begunstiges af Lykken. Det er ikke
alle — Gud hjælpe os — som kan prise den lunefulde Gudinde!

Per.

Saa har du noget at klage over?

Vennen I.

Jeg?

Per.

Ja ja, jeg vil ikke høre nogen Ulykker nu, naar jeg spiser. Vil du ikke
være saa god at gjøre mig den Tjeneste at forsøge en Hjerpe?

Vennen I.

Du taler om Tjenester, min Ven!49

Per.

Hør, du skal ikke sige »min Ven«, du skal kalde mig ved Navn. •

Vennen I. Kristoffer! Du forlanger en Tjeneste af mig, Stakkel! Hvor
skulde jeg kunne afslaa dig den!

(Han begynder at spise, og Appetiten voxer under de følgende Repliker;
Per begynder at betragte ham med store øine.)

Per.

Man skal aldrig nægte hinanden noget!

Vennen I. Det er smukt sagt; man skal aldrig nægte sig noget —
hinanden, mener jeg!

Tiende Scene.

Vennen II. De forrige. Vennen II

(gaar lige lien til Bordet).

God Dag, Jørgen! — Kjender du mig igjen?

Per (betragter ham skarpt).

Vennen II. Nej, det gjør du ikke, men jeg kjender dig igjen! Ser du,
jeg glemmer ikke mine gamle Venner, og i Nødens Stund søger jeg dem op.
Her sidder du og spiser, og jeg har ikke noget at spise; derfor siger
jeg rent ud: lille Jørgen, her har du mig! (sætter sig vod Bordet.)

Vennen I (tja Per.) Hvad er det for en Fyr? Han æder, som om han ikke
har set Mad imellem Jul og Paaske. Lykke-Pers Rejse. 43°

Per.

Aa, det er en god Ven.

Vennen II (til Per).

Hvad er det for en Tigger? Han hugger i sig som en Ulv om Foraaret!

Per.

Aa, det er en god Ven af mig.

Vennen I (til Per).

Vogt dig for falske Venner, Per!

Vennen II (til Per).

Vogt dig for falske Venner, Per!

Per.

Ja vel, ja vel.

Vennen I (til Per).

Du skal faa at se. at han kommer for at laane Penge af dig.

Vennen II (til rer).

Hvis han vil laane Penge af dig, saa skal du sige Nej, for han betaler
aldrig.

Per.

Ja saa! — Naa, I gode Venner, synes I ikke, det er en fortræffelig
Anretning?

Vennen II.

Jeg smigrer aldrig.

Vennen I.

Nej, du æder bare, min Ven. Jeg smigrer heller aldrig; dog kan jeg
derfor ikke fordølge Sandheden, men maa tilstaa, at noget lignende har
jeg aldrig været med til, og det skal være5i

Kristoffer, som skal byde mig sligt! Skaal, min kjære Kristoffer!

Per (afsides).

Kristoffer!

Vennen II.

Jeg er kun et ligefremt Hverdagsmenneske, der ikke kan sige saadanne
Artigheder, som jeg ogsaa kun foragter, og hvis Udtalelse fra en saadan
Kant jeg kun kan tilskrive en hemmelig Attraa efter at faa fat i nogle
Penge. Det er min oprigtige Hverdagsmening.

Vennen I.

Hvilken Uforskammethed!

Per.

Jeg beder om, at ingen alvorlige Samtaler maa afbryde denne
nydelsesrige Sammenkomst, der vilde være endnu gladere, om den
forskjønnedes af en eller anden elskværdig Repræsentant for det andet
Kjøn.

Ellevte Scene.

Veninden. De forrige.

Per.

Se der!

Veninden.

Fy, at du ikke kunde vente paa mig. Det var meget uartigt, men jeg
tilgiver dig, siden du er min Ven; der er min Haand!

Per (kysser hendes Haand.)

Jeg beder om Forladelse, min skjønne, men jeg maa have taget Fejl af
Dagen. Naa, men sid ned! Vil mine Venner gjøre Plads her ved min Side!

(Vennerne flytte sig nærmere.) „

Ingen! Vil da den, som er min yngste Ven, gjøre det? Ja, maaske I ikke
véd, hvem der er det!

Men den, som er min bedste Ven, vil godvillig forlade sin Plads, thi
han er altid mit Hjærte lige nær for det.

(Vennerne forlade begge deres Pladser.)

Jeg ser, at I begge er mine bedste Venner.

Veninden.

Og jeg din bedste Veninde! — Alonzo, ikke sandt!

Per.

Fuldkomment rigtigt! — Og nu, da jeg hæver Pokalen, vil jeg tømme den
for Venskabet! Venskabet er som Guld, thi det er rent!

Veninden (til Vennerne.)

Hvor han taler smukt!

Per.

Venskabet er som Maanen.

Veninden. Vennerne.

Bravo! Bravo!

Per.

Thi det laaner sit Guld — —

(Veninden og Vennerne se paa hverandre.)

Af Solen! Og det formørkes, naar Solen gaar bort. Ikke sandt?53

Veninden. Vennerne (surt.)

Meget godt sagt.

Per.

Men Venskabet er som en Kaminild; det maa holdes ved Lige, om det skal
blive ved at brænde! I har givet mig eders Venskab, hvad har jeg at
give eder?

(Veninden og Vennerne se sig omkring.)

I ser paa mit Guld. -Ak det er ikkun Støv og Muld imod eders Venskab.

Veninden (forsigtig.)

Men man skal ikke foragte det jordiske, fordi det overjordiske findes.

Vennerne.

Udmærket sagt!

Per.

Nu vel, jeg vil belønne eders Troskab. — Se her — alt dette Guld giver
jeg eder.

Veninden. Vennerne.

Ah! (Styrte over Bordservicet.)

Per.

Men kom i Hu : jeg har sagt jer, at Guld ikke er andet end Støv og
Muld.

(Hölder Haanden for Munden og gaar hæitig op og ned.)

Aa. min Gud, jeg tror, jeg dør!

Veninden.

Hvad fejler du, Alonzo?

Per.

Jeg har faaet Tandpine! Aa, mine Tænder!54

Ser I, at den rige Mand ogsaa er udsat for Livets Ubehageligheder.

(Veninden og Vennerne nærme sig Dørene med deres Guldsager.)

Per.

Nej, lad mig ikke ene tilbage med mine Smerter, nu, da jeg mest trænger
til eders Selskab!

Vennen I.

Aa, lidt Tandpine er ikke farlig, den gaar snart over.

Vennen II.

Tag noget koldt Vand i Munden, saa bliver det strax godt.

Veni n d en.

Ja, se hvor Mændene er ømtaalige overtor smaa Lidelser; I skulde se en
Kvinde lide!

Per.

Aa, gaa ikke fra mig, jeg lider saa forfærdeligt.

Vennen I.

Jeg forlader dig aldrig! (Tager i Doren.) Jeg løber efter Tandlægen.

Per.

Nej bliv!

Vennen II (ved Døren.)

Nej, det tilkommer mig som Georgs ældste Ven!

Per.

I vil gaa fra mig! — Vel an da, jeg for-55

bander dette Guld! Jeg forbander jer, falske Venner!

Guldservicet, som Veninden og Vennerne have i Hænderne, forvandles og
bliver sort.)

Veninden. Vennerne.

Han har bedraget os! Se, se!

(De angribes alle tre af Tandpine og jamre sig.)

Aa, aa!

Per (rask igjen.)

Aa, det er blot en Smule Tandpine, den gaar snart over!

Tag koldt Vand i Munden, gamle Ven, saa gaar det over!

(Veninden besvimer.)

Ikke skal en Kvinde besvime for saa smaa Lidelser!

(Vennerne lobe ud.)

Ja, løb nu til Tandlægen og lad ham trække alle jeres Tænder ud, I
Ræve, saa bider I ikke oftere noget Faar!

Tolvte Scene.

Veninden. Per.

Veninden (kommer til sig selv.)

Alfred! Alle har forladt dig, men jeg bliver hos dig.

Per.

Ja, men hvorfor vil du gjøre det? Jeg er jo saa fattig som en
Kirkerotte, og om lidt kommer Skattefogden og vil have Penge, og saa
tager han alt Bohavet i Pant.56

Veninden

(klynger sig ind til ham).

Saa vil jeg være ved din Side og støtte dig

(griher hans Haand og stjæler under det følgende hans Bing)

og række dig Haanden —

Per (duperet.) Du! Er det virkelig sandt?

Veninden. Om det er sandt? — Se paa mig —

Per.

Ak, man har sagt mig, at Kvinden var endnu troløsere end Manden —

Veninden. Hun er klogere end Manden — (putter Bingen tu sig) derfor
kalder man hende troløs.. Ak, lad mig sætte mig ned, jeg er saa bevæget
—

(Per fører hende til. en Stol ved Væggen.)

Per.

Berolige dig, min Ven! Jeg har blot forskrækket dig!

Veninden. Giv mig et Glas Vin, jeg er saa mat efter alle disse
Sindsbevægelser.

Per (gaar hen til Bordet.) (Væggen bag ved Stolen aabnes; Veninden og
Stolen forsvinde.)

Veninden (viser Bingen). Ha, ha, ha, ha! Skoledreng! Lær heraf ikke at
tro paa en Kvinde, som du har forhaanet!57

Trettende Scene.

Per, (ene; løber hen til Yinduet og kigger ud; naar han trækker Hovedet
tilbage, har han Æselsøren.)

Per.

Forbandelse over Guld, Venskab og Kvinder! Nu staar jeg ene, fattig,
forladt, med et Par lange Øren og uden min Ring. Havde jeg vidst, at
Livet var saa bundusselt, saa var jeg vel bleven hjemme hos Trolden. —
Hvad skal jeg nu tage mig til, uden Hus og uden Tag over Hovedet! Nøden
staar udenfor Døren og venter paa mig; skal jeg nu for Alvor ud i Livet
og arbejde mig frem til ethvert Ønskes Opfyldelse! — Og naar jeg saa
endda ikke var alene! — Men hvorfor ikke lige saa gjærne alene, naar
der dog ikke gives noget Venskab, og alting er Falskhed og Tant.
Forbandelse---

Fjortende Scene.

Lise (ind.) Per.

Lise.

Band ikke, Per!

Per.

Lise! Du forlader mig ikke, skjønt jeg har glemt dig i Lykkens Dage.

Lise.

Det er i Nøden, vi finder vore Venner.

Per.

Venner! Jeg forbander Venskabet!58

Lise.

Det skal du ikke gjøre, Per! Der gives Venskab i Livet, lige saavel som
falske Venner.

Per.

Jeg har nu prøvet Livets Lykke, og jeg fandt kun Tomhed og Tant.

Lise.

Du har prøvet paa din Vis! — Men du har nu gjort Ungdommens første
Erfaring, og du skal blive Mand. Du har søgt Lykken ad en uret Kant.
Vil du ikke gaa ud og gjøre Gavn, oplyse dine Medmennesker og blive
nyttig; thi dit sunde Blik gjennemskuer det bagvendte og vrange, der
findes ude i Livet.

Per.

Og blive en stor Mand.

Lise.

Stor eller lille, det er det samme; du skal blive nyttig: da skal blive
en Reformator, der fører Menneskeheden fremad.

Per.

Ja, en Reformator, der hædres og tilbedes af Folket, og hvis Navn lever
paa alles Læber.

Lise.

Ak, hvor du er langt fra Sandheden! Du søger menneskelig Storhed for
Ærens Skyld! Du skal faa den, og du skal høste en ny Erfaring.

Per.

Men hvorledes? Min Ring er borte.59

Lise.

Det hører med til den Rings Egenskab, aldrig at kunne være borte fra
Ejeren.

Per (ser paa sin Haand.)

Ah, der er den! — Nu vel, jeg vil blive en stor Mand, en Reformator;
men du,- Lise, skal følge mig.

Lise.

End ej, men tro paa Afstand jeg dig følger, og overdøves du af Livets
Larm, og Lykkens Sol i mørke Skyer sig dølger, da staar jeg hos dig med
min svage Arm. Gaa ud i Livet! Se, hvad vrangt der gives, men husk, om
meget end er lavt og smaat: selv i en Sump kan Skjønhedsblomsten
trives!

Lær da: at Livet er paa baade ondt og godt!

(Tæppet falder.)6o

Tredje Akt.

Et Torv.

Til højre Raadsttiens Arkade; ovenpaa denne en Svalegang med Pladser
for Borgmester og Raad; til venstre Skomagerens Hus med' Bodvindue og
Skilt, samt Bænk med Bord udenfor; ved Siden heraf et Hønsebur og en
Vandballe. Midt paa Torvet en Gabestok med to Halsjærn, hængende ved
Kjæder, samt øverst en Figur med et Ris i Haanden; til højre midt paa
Torvet Borgmester Hans Schulze s. Statue, hel Figur, støttende sig til
en Brolæggerjomfru og med en Lavrbærkrans om Panden.

Baggrunden: Udsigt over Staden.

Förste Scene.

Gabestokken og Statuen.

Gabestokken (bukker tor Statuen.)

God Morgen, Statue' Har du sovet godt i Nat?

Statuen (nikker.)

God Morgen, Gabestok! Har du selv sovet?

Gabestokken.

Ja, vel har jeg sovet, men jeg har ogsaa drømt; kan du gætte, hvad jeg
har drømt?

Statuen (gnavent.)

Hvordan skulde jeg bære mig ad med det?6i

Gabestokken.

Jo! Jeg drømte, kan du tænke dig, at der kom en Reformator til Staden.

Statuen.

En Reformator? Hvad! —(stamper i Jorden.) Det er Fandens, hvor det er
koldt om Fødderne at staa her, men hvad gjør man ikke for Ærens Skyld!
— En Reformator! Naa, saa skal han vel ogsaa have en Statue!

Gabestokken.

Statue! Jo pyt! Nej, han maatte pænt staa Statue selv hernede ved mine
Fødder, og jeg tog ham om Halsen med begge mine Arme (Hais-jærnene
klingre.) Ser du, det var en rigtig Reformator og ikke en saadan
Charlatan, som du, den Gang du levede.

Statuen.

Aa Snak, du skulde skamme dig no'get!

Gabestokken.

Ja, det skulde jeg, men jeg har altid Retfærdigheden paa min Side.
(Svinger Riset.)

Statuen.

Hvad for en Specialitet havde han da?

Gabestokken.

Jo, han var Reformator i Brolægning.

Statue n.

I Brolægning! Død og Helvede! han fusker altsaa i mit Fag". (Stoder med
Brolæggerjomfruen.)

Gabestokken.

Nej, det er ham, der forstaar sig paa, hvad62

du fuskede i, og du vilde aldrig staa dér, hvor du nu staar, hvis du
ikke havde været Svigerfader til Borgmesteren.

Statuen.

Var det ikke mig, som gjennemførte den ny Idé med at brolægge Gaderne?

Gabestokken.

Jo, det gjorde du, men Ideen var ikke ny. Og hvorledes gjorde du det? I
Stedet for at man tidligere kunde sætte sine Fødder i den bløde Jord,
maa man nu balançere paa spidse og knortede Stenpebernødder, der
ødelægger baade Fødder og Skotøj, med Undtagelse af den Gade, der førte
fra dit eget Hus til Vinkjælderen, for dér lod du lægge et Fortov med
Fliser.

Statuen.

Og. nu vil denne Reformator eller Charlatan gjøre om, hvad jeg har
gjort?

Gabestokken.

Han vil rive op, hvad du har lagt, og brolægge alle Gaderne med
Borgmesterstene, saa at alle kan faa det lige godt.

Statuen.

Naa, saa det er en Rabulist!

Gabestokken.

Ja, det er det, og han har ikke noget Parti for sig; du havde
Vognmageren, Skomageren, Ligtorneoperatøren og Borgmesteren med dig, og
derfor havde du Lykken med dig.63

Statuen.

Han skal tage sig i Agt! Enhver Sten, haij bryder ud af mit Værk, skal
Folket kaste efter ham, og vé ham, hvis han rører ved mit Eftermæle!

Gabestokk en.

Vi vil haabe, at han afslører dig, din gamle Skjælm! Husker du, hvordan
det gik til for dig at blive en stor Mand efter din Død! Først roste
Præsten ved Begravelsen dine personlige Fortjenester for 20 Mark; saa
holdt Brolæggeren, der var bleven en rig Mand ved dine Gader, en
Mindetale over dig; saa lod Ligtorneoperatøren, der skyldte dine smukke
Brostene sin Praxis, slaa en Medaille; saa opkaldte Vognmageren, der
havde Fordel af de mange Reparationer, et Kjøretøj efter dig; og
tilsidst lod Skomageren foranstalte en Mindefest over dig. Saa var det
besørget! Din Svigersøn, Borgmesteren, satte sig i Spidsen for en
Subskription til en Statue — der var ingen, der vovede at sige Nej, og
nu staar du dér!

Statu en.

Ja, det gjør jeg, og det ærgrer dig. Og i Dag kommer Schulze-Foreningen
og bekranser mig og afsynger Mindesangen, som min Svigersøn har
bestilt; det skal ordenlig krepere dig at maatte staa og høre paa det.

Gabestokken.

Ja, det skal du, min Tro, have Ret i. Men lad os se, om ikke min Drøm
alligevel tilsidst gaar i Opfyldelse!64

Statuen.

Hold nu din Mund, dér kommer Foreningen.

Gabestokken.

Nej, jeg kan ikke bare mig for at le! Hele Foreningen er tre Stykker! I
Fjor var de sex; du er paa Retur, Schulze; du skal snart faa at se, at
man flytter dig ud paa Fælleden!

Statuen.

Et Folk, der ærer sine store Mænd og Minder, kan aldrig synke saa dybt,
at det flytter deres Statuer ud paa Fælleden.

Anden Scene.

Skom ageren (ud. trå sit Hus, lukker Bodvinduet op.)

Skomageren.

Jeg tror, det har regnet i Nat. — Gamle Schulze ser saa blank ud. Bare
det vilde holdé op, naar Sangforeningen kommer. (Raaber ind i Borien.)
Hans!

Hans (i Vinduet).

Ja, Mester!

Skomageren.

Sæt dig her ved Vinduet med dit Arbejde; jeg skal ud og opfylde en
Borgerpligt.

Hans.

Ja, Mester!

Skomageren.

Men hvis du ikke passer paa, saa skal Spandremmen komme til at danse
paa dine Rygstykker. Hører du det, din Lømmel!65 Hans.

Ja, Mester!

Vognmageren (ind med en Fane).

God Morgen, Skomager.

Skomageren.

God Morgen, Vognmager.

Ligtorneoperatøren

(med en Lavrbærkrans).

God Morgen, god Morgen! Skal vi vente paa Borgmesteren? Ved I hvad, jeg
tror, vi skal skynde os, for det trækker sammen til Regn.

Skomageren.

Det samme sagde jeg ogsaa til mig selv i Morges, og derfor var jeg saa
klog og tog mit Regnslag med mig.

Vognmageren.

Nu skulde Folket samle sig her bag ved og danne Espalier! Men jeg ser
ikke en Kat. Har Skomageren ikke sagt til Bogtrykkeren, at vi vilde
holde Mindefesten i Dag?

Skomage ren.

Jo vist, jo vist.

Vognm ageren.

Vil d'Hrr. danne en Halvkreds omkring Statuens Fod! — Saaledes!

Ligtorneoperatøren.

Vi kan begynde med Kantaten, tænker jeg ; saa kommer Folket nok.

Vognmageren.

Men jeg forstaar mig- ikke paa Borgmeste-Lykke-Pers Rejse. 566

ren, at han ikke er til at se. Han har altid de foregaaende Aar plejet
at byde paa en Bolle afbrændt.

Skomageren. Aa, naar I begynder paa Sangen, saa vaagner han nok, hvis
han har sovet over sig. Har d'Hrr. Tonen? C, fiss, g, h.

Vognmageren. Jeg begynder saa. Men pas paa i Trioen, at det kan blive
en rigtig odiøs Ensemble.

Solo Recitativ.

Hil dig, vor store Mand, Pryd for din høje Stand! Alt er forgængeligt i
Jordens Jammerdal, men Mindet om dit Værk og dig, vort Ideal, skal leve
evigt, ja leve hver Avindsmand til Kval.

Skomageren. Godt brølt, Vognmager! Er der endnu ingen Udsigt til den
bemeldte Bolle afbrændt?

V ognm ageren. Klem paa, Skomager! Nu kommer Arien. Den skal tages
rigtig idealt, saa skal du se, at Borgmesteren vaagner.

Skomageren. Aria.

Rosernes Aande og Nellikeknoppernes Duft i Havernes kølige Gange! Saa
falsk i Sind trods Skum og Vind,6y

hun frisk som Havet hos ham stod og løste Haarets lange Flod. Og Lilje
saa hvid og Lilje saa rød de elsked hinanden i Liv og Død.

Ligtorneoperatøren.

Det var et rigtig rart Vers, men jeg syntes ikke, det havde noget med
Gjenstanden og vore nuværende Forhold at gjøre. Hvor har du faaet fat i
det?

Skomageren.

Jo, ser du, jeg har en Læredreng derhjemme, som er idealt anlagt, og
han laver saadant noget, naar han har fri om Søndagene.

V ogn m ager en.

LIvis jeg maa sige min Mening, saa finder jeg, at det er ubegribeligt
svært at forstaa selve Kjærnen i Verset.

Skomageren.

Det er just det fine, det, ser du! Men, tror jeg ikke, at vi har Regnen
der. (Tager Regnslaget paa.)

Vognmageren.

Synes d'Hrr., at der er nogen Grund til at staa her i Regnen og lade
sig gjennembløde for den gamle Stabejs Skyld dér?

Skomageren.

Vi har jo Statstilskud for at bestride Sangen, og vi maa i det mindste
tage Trioen, inden vi gaar, for naar vi sætter i alle sammen paa én
Gang, saa maa vel ikke Fanden selv kunne sove. Festtalen derimod kan
man altid stryge,

og her er i alt Fald for lille et Publikum til en

. saa stor Tale. — Vi tager Trioen altsaa! C, fiss g, h. Den er ikke
saa ideal som Arien, men den røber mere Sagkundskab om de lokale
Forhold. (Eegnen plasker og Blæsten tager til.)

Ligtomeope ratøren.

Saa skulde da ogsaa Fanden staa her længere og forkøle sig for den
gamle Charlatans Skyld dér! Statstilskud! Jo, sex Mark pro persona! Dem
kan man da vel undvære.

Vognmageren.

Ja, det synes jeg med —

Skomageren.

Var I kanské ikke med og subskriberede paa Statuen? Var I kanské ikke
med og gjorde ham til en stor Mand med Medaille?

Vogn mageren.

Naa vi var vel nødte dertil, ellers havde man søgt at komme os til Livs
—

Skomageren.

Ja, men det er utaknemmeligt ikke at ære hans Minde; jeg synger Trioen
alene!

Ligtorneoperatøren.

Ja, det kan du gjøre, som staar dér med Regnslag paa; jeg gaar hjem og
spiser Frokost.

(Kaster Kransen paa Statuens Sokkel, slaar Frakkekraven op og lober
ud.)

Vognmageren.

Det skal være sidste Gang, at jeg er med til sligt. Farvel!6g

Tredje Scene.

Skomageren (alene).

Skomageren.

Nu gaar jeg til Borgmesteren, saa faar jeg vel nok et Glas. Men jeg vil
holde min Tale først for den gamle deroppe, saa faar jeg bedre
Samvittighed. (Taler til statuen.) Du tror nok, du gamle Schulze, at
det er for din Skyld, vi synger, for din Skyld, vi holder Tale! Kan du
ikke begribe, at det er for vor egen Skyld? Vi behøver en stor Mand til
at puffe frem, naar vi selv befindes at være for smaa; vi behøver dine
Ord til at citere, naar ingen tror vore egne; vor lille Bv behøvede en
Statue for at blive en stor By; dine reducerede Slægtninge behøvede din
Statue for at kunne klare for sig og faa noget at bestille i denne
slemme Verden — og derfor, ser du, staar du nu saa højt oppe over os,
dit forhenværende Nul! Nu har du hørt et sandt Ord, din Stakkel, det
første og det sidste maaske, som du har faaet at høre — (bange) der er
dog vel ingen, der har lyttet paa, hvad jeg sagde? Ah, der kommer
Slægtningen af den store Mand!

Fjerde Scene.

Slægtningen. Skomageren.

Slægtningen.

God Morgen, Skomager! Har I hørt, har I hørt det skjændige Attentat?7°

Skomageren.

Hvad nu? Hvad er der paa Færde, Hr. Slægtning?

Slægtningen.

Der er kommet en Reformator til Staden. Har I ikke læst hans- Opslag?

Skomageren.

Nej, nej!

Slægtningen.

Aa, det er uhørt! Læs selv!

Skomageren.

Jeg er for altereret til at læse; læs I!

Slægtningen.

Hør da her, hvad den Usling skriver: »Næppe er et Fjerdedels Sekel
henrundet, siden Borgmester Schulze velsignede dette Samfund med den
vigtige Forbedring i Henseende til Brolægningen, at han ombyttede den
gamle bløde Jord med knortede Graastene «

Hører I, hører I!

Skomageren.

Ja vel hører jeg, men der var jo ikke noget ondt deri.

Slægtni ngen.

Var der ikke noget ondt deri? Kalder han ham ikke Borgmester Schulze?
Man siger ikke Borgmester om en død Mand, man siger voç store! Skriver
ikke den Usling om knortede Graastene? Vil han ikke dermed forringe
hans Fortjenester ?7>

Skomageren.

Men man kan da ikke kalde det for et Attentat, at han siger, at
Brolægningen er knortet, naar den er knortet!

Slægtningen.

Den er knortet, ja, men man maa ikke sige, at den er knortet, naar en
stor Mand har gjort den! Tag jer i Agt Mester Skomager, jeg ser, at I
er en Tvivler! Tag jer i Agt, I kjender Følgerne.

Skomageren.

For Himlens Skyld, jeg er sandelig ikke nogen Tvivler; jeg har jo
staaet her og sunget ideale Sange for min gamle Dusbroder Schulze.

Slægtningen.

Dusbroder! Hvis I var Dus med ham i Livet, saa kom i Hu, at alle
Dusbroderskaber ophæves med Døden! Vil I indrømme, at dette er et
Attentat?

Skomageren.

Ja, vist vil jeg det! Har jeg sagt noget andet? Kan I bevise, at jeg
har sagt noget andet?

Slægtningen.

Nu vel da, men tag jer i Vare! Vi faar offenlig Rettergang her paa
Torvet, Klokken ni, og saa skal denne hersens Reformator forsvare sin
Sag. Véd I, hvad han vil?

Skomageren.

Nej.72

Slægtningen.

Kan I tænke jer, han vil lægge alle Gaderne om med Fliser.

Skomageren.

Men det er jo meget fornuftigt.

Slægtningen (ler bitteit).

Fornuftigt, ja fornuftigt! — Hvorledes skal det f. Ex., for blot at
tale om jert Haandværk, hvorledes skal det gaa med det herlige
Skomageri, naar Menneskene ikke længer slider paa deres Skotøj ?

Skomageren.

Hvad, hvad siger I! •— Tilgiv mig, min Ven! I har Ret! Jeg vil ikke
tænke paa4mit ringe Haandværk, men jeg tænker paa alle de stakkels
ulykkelige Arbejdere, der vil miste deres Brød, og paa deres fattige
Hustruer og Børn!

Hans

(gjør Grimacer i Vinduet, afsides).

De stakkels ulykkelige Arbejdere!

Slægtningen.

Ser I, ser I! (Peger paa statuen.) Han var de fattiges Ven, han dér! Og
han var en Mand, der vidste, hvad han gjorde.

Skomageren.

I kan være aldeles vis paa, at baade Vognmageren og Ligtorneoperatøren
vil dele min Mening.

Slægtningen.

Kan jeg stole paa det?73

Skomageren.

I Liv og Død!

Slægtningen.

Lykkeligt det Folk, som ærer sine store Mænd! (Ud.)

Femte Scene.

De forrige. Folk. Slægtningen (i Samtale meel) Vognmageren og
Ligtorneoperatøren.

Raadstueuhret slaar ni. To Trompetere og en Trommeslager komme ind.
Musik.

Naar Musiken tier, kommer Per ind. Brolæggeren (slutter sig til ham).

Per.

God Morgen, Mester! Hvordan tror I, Sagen staar for mig?

Brolægger en.

Daarlig! Meget daarlig!

Per.

Ønsker Folket da ikke nogen Forandringer?

Brolæggeren.

Det er ikke det, der er Tale om, men om den store Mands Rygte, som I
har angrebet.

Per.

Har jeg angrebet ham?

(Regnen er hørt op.)

Brolæggeren,

I har kaldet ham Borgmester, og det er blevet et Ukvemsord her i
Staden. I har sagt,74

at hans Brostene var knortede; I har, med ét Ord udtalt den almindelige
Mening om Manden, og derfor er I styrtet.

Per.

Det er en højst besynderlig Verden, vi lever i.

Bro læggeren.

Ja, den er baade saadan og saadan, og den har sine smaa
Ejendommeligheder, men prøv ikke paa at forbedre den, for saa gaar I
lige lukt ad Helvede til!

Per.

Folket er misfornøjet, og naar man vil ophæve Aarsagen til
Misfornøjelsen, saa kaster de Stene efter én.

(En Dreng stikker dem et Flyveskrit't i Haanden, løber om og uddeler
lignende blandt Folket.)

Per (ser i Bladet).

Aa, det er skammeligt. Man har tegnet os af. Har jeg en saadan Næse?

Brolæggéren.

Man har truffet os meget godt! Men jeg har dog ikke saadanne Øren.

Per.

Men jeg forstaar ikke dette; i Gaar var Bogtrykkeren for Sagen, og i
Dag rakker han mig ned.

Brolæggeren.

Opinionen, ser I! Han sagde ogsaa til mig, at han billigede Sagen, men
han vovede ikke at bryde med Opinionen.75

Per.

En underlig Maade at arbejde for sin Sag paa. Hvem udgjør da Opinionen
for ham?

Brolæggeren.

Først Kjøberne — saa Borgmesteren — Pengene og Magten.

Per.

Hvorfor har han da tegnet jer af?

Brol æggere n.

Fordi jeg tiltraadte jert Forslag. Naturligvis gjorde jeg det fordi jeg
kunde tjene paa det. Imidlertid sælger han 500 af dette Digt her i Dag!

(Trompeterne og Trommen; Borgmesteren, Raadmænd og Skrivere komme ud
paa Svalegangen.)

Sjette Scene.

De forrige. Folk.

Borgmesteren.

Naa, mine Børn, I har vel hørt, at der er kommet en Bedrager her til
Staden!

En af Folket.

Han er ingen Bedrager, han er en Reformator.

Borgmesteren.

Naa, det kan vel komme ud paa ét. — Men du skal holde din Mund, min
Dreng, du har ingen Stemmeret, du!

Per.

Hr. Borgmester, jeg beder eder om, at mit Forslag i uforfalsket
Skikkelse maa blive fremlagt for denne ærede Folkeforsamling.76

Borgmesteren.

Nej, hør engang til ham! Vi kjender hans Forslag, og der staar kun
tilbage, at vi udtaler os derom. Jeg remitterer det kort og godt til
Daarekisten. Kan I tænke jer, mine Børn: Fyren vil, at alle skal have
Lov til at gaa paa Fliser! Saa længe Vor-Herre skaber Menneskene
forskjellige, saa maa der dog vel være forskjellige Stene paa Gaderne.
Er der nogen, der har noget at tilføje?

En af Folket.

Det er ikke sandt, det! Gud har ikke skabt Menneskene forskjellige.

Borgmesteren.

Hvem har givet dig Lov til at skrige?

Fn af Folket.

Naar vi ikke maa stemme, saa maa vi vel i det mindste skrige 1

Borgmesteren.

Ja, skrig I, saa putter jeg jer i Hullet. Der er vel ingen, der har
noget at tilføje?

Slægtningen.

Hr. Borgmester! Som ærlig Mand kan jeg ikke undlade at optræde imod det
skjændige Attentat, som her er blevet begaaet.

Per.

Jeg bestrider Slægtningens Ret til at optræde som Vidne.

Borgmesteren.

Tværtimod, jeg lægger endogsaa større Vægt77

paa hans Udtalelse, fordi han er beslægtet med en stor Mand; det er
altid Samfundets bedste Garantier. — — Vi anser altsaa Forslaget som
forkastet. (Slaar meel Køllen.)

Hanen

(i Hønseburet uden for Skomageren.)

Kykeliky!

Borgmesteren.

Hvad er det for et Satans Spektakel?

En af Folket.

Det er en stemmeberettiget!

Hanen.

Kykeliky!

En af Folket.

Arrestér den ! (Latter og Larm.)

Per.

Hr. Borgmester!

Borgmesteren.

Stille derhenne! — Andet Punkt! — Mer-bemeldte Æventyrer har udladt sig
fornærmeligt om Byraadet, idet han har ført ærekrænkende Tale om
Stadens afdøde Borgmester. —- Vi vil høre et Par upartiske Borgere!
Hvad mener Mester Skomager, at han fortjener?

Skomageren.

Jeg stemmer med Raadet.

Borgmesteren.

Det er ret. Vi skal have ham i Erindring. — Hvad siger Mester
Ligtorneoperatør?78

Ligtorneoperatøren.

Jeg stemmer med Skomageren.

Borgmesteren.

Og Vognmageren?

Vognmageren.

Jeg har den Ære at stemme med den foregaaende Taler.

En af Folket.

De, der har Ret til at tale, de tier?

B orgmesteren.

Stille derhenne! — Paa Grund af hvad her er anført og paa Basis af
fuldstændigt Bevis dømmes herved Æventyreren med Navnet Per (mangler
Familienavn) for ærekrænkende Tale mod Raadet til at staa i Gabestokken
to Timer og derpaa forvises fra Staden, ham selv til Straf og andre til
Advarsel!

Per.

Hr. Borgmester, Beviset mangler.

Borgmesteren.

Der behøves intet. Axiomer eller selvindlysende Sætninger hverken kunne
eller skulle bevises. Før ham ud saa længe! (Per feres bort.)

Tredje Punkt! I Betragtning af den lige saa fortrædelige som uforudsete
Omstændighed, at Stadens Hunde give den dem iboende Følelse for det
uskjønne et upassende Udtryk omkring Fodstykket til den hensovede
Menneskeven Hans Schulzes Statue, forlanges en Bevilling til
Jærn-stakit omkring samme. Der er vel ingen, som79

vil nægte en fortjent Mand et saa ubetydeligt Bevis paa Agtelse.

De stemmeberettigede.

Nej!

En af Folket.

Det var første Gang, man har hørt de stemmeberettigede sige Nej.

B orgmesteren.

Sæt ham i Hullet, Bysvende! Spørgsmaalet er altsaa besvaret med Ja!

De stemmeberettigede.

Ja!

En af Folket (bræger som et Faar.)

Bæ - æ •— æ ! (Latter og Larm et øjeblik.)

Borgmesteren.

Mødet er hævet!

(Trompeter og Tromme. Derpaa stille paa Scenen.)

S i æ g t n i n g e n (til (Skomageren.)

Det er en ualmindelig ferm Fyr til at expedere Sager, den Borgmester!

Skomageren.

Han skulde sidde i Regeringen, saa vilde det gaa lidt hurtigere med de
offenlige Anliggender.

(Borgmesteren, Kaadet og Skriveren gaa ind i Eaadstuen.)

Syvende Scene.

Folk (vedbliver at lærdes paa Torvet.)" Skomageren, Ligtorneoperatøren,
Vognmageren, Slægtningen. —Brolæggeren (hölder sig afsides.)6o

Skomageren (til de andre.)

Har D'Hrr. ikke Lyst til at sidde ned hos mig og drikke et Glas 01?

Ligtorneoperatøren, Vognmageren, Slægtningen.

Vi takker!

Skomageren

(giver Befaling i Døren, Hans bærer ©1 ud.)

Naa, Hr. Slægtning, I behagede ikke at være til Stede ved eders store
Frændes Mindefest i Morges?

Slægtningen. Nej, hvad skulde jeg ude i Regnen for? I var der jo med
Foreningen!

Skomageren. Hele Foreningen! Vi var tre Stykker.

Slægtningen.

Sang I saa?

Ligtorneoperatøren. Ja, en lille Smule.

Slægtningen (ler.) Var der mange Folk?

Vognmageren. Ikke et Øje!

Slægtningen. Og Borgmesteren?

Skomageren. Sov over sig.

Slægtningen (ler.) Har I læst »Morgenhanen«?6i

Alle.

Nej.

Slægtningen

(tager et Flyveskriit frem.)

Saa hør da! — Æresbevisning. Den sædvanlige Hylding, som
Schulze-Foreningen plejer at bringe den fortjente Borger, hvis
Æres-minde er oprejst paa Stadens Torv, fandt ogsaa i Aar Sted i Morges
under Tilløb af en uhyre Menneskemasse, der med levende Bifald hilsede
de Hyldingssange, der helligedes den bortgangne Stormands Minde.
Sangene udførtes af det vældige Kor med sædvanlig Akkuratesse og god
Ensemble. Festtalen, der var mer end sædvanlig udarbejdet, fremsagdes
med klangfuld Røst af den fortjente Skomagermester Risp. Blandt
tilstedeværende Honoratiores bemærkedes Stadens Borgmester, den
hedengangnes Slægtning m. fl.

Alle (le.)

Slægtningen.

Er det ikke udmærket?

Alle.

Det er kosteligt! Er det jer, der har skrevet det?

Slægtningen.

Aa! - Har I set Reformatorens og Brolæggerens Portrætter? Det er
virkelig udmærket.

Skomageren.

Men det var dog vel stærkt at tegne dem saaledes af.

Slægtningen.

Ja, der er jo ikke et fornuftigt Menneske,

Lykke-Pers Rejse. 682

der har noget imod Forslaget, men at det skulde falde i saadanne
Hænder! Flys, der er han!

Ottende Scene.

De forrige. Per (føres ind af Vagten og sluttes i Halsjærn yed
Gabestokken. Folket flokker sig sammen og peger Fingre ad ham.
Skomagerens Selskab bliver noget generet. En Liredrejer og en blind
Kælling med et malet Billede paa en Stang komme ind.)

Kællingen

(synger og peger paa Billedet, der er malet i ß Felter, et for hvert

Vers).

Der var en fattig Yngling, som vilde Folkets Vel. De ædle Herrer sade
paa Torvet og drak 01.

Den Yngling sagde til Folket: Jeg baner for eder Vej! De ædle Herrer
tænkte: Vi skal nok tæmme dig!

De ædle Herrer sade paa Torvet og drak 01, de drak for Folkets Bedste
og for det almene Vel.

Den unge i Gabestokken nu havde faaet sin Plads. Hos Vognmageren galed
Hanen som fordum i Kaifas' Palads.83

De ædle Herrer de passe paa Loven og mit og dit; de store Minder de ære
med Støtter og Jærnstakit.

Men Folket det gaar med Halsbaand og finder Natten saa lang; det
venter, til Hanen har galet sin tredje og — sidste Gang.

(SkomagerenB Selskab gjør sure Miner og lader, som om det ikke hører
ette]-; Folket er grebet af Sangen og lægger Skillinger i Kællingens
Bosse ; Kvinderne ere rørte og tørre nu og da deres Øjne.)

Slægtningen (til Skomageren.) Naa, har I bravt mange Bestillinger i
denne

Tid?

Skomageren. Aa ja, saa saa.

Kællingen (gaar over til Bordet.) Giv den blinde gamle Kone en
Skilling!

Ligtorneoperatøren. Du maa ikke gaa omkring og tigge! Véd du ikke det?

En af Folket. Hun tigger ikke, hun forlanger Statstilskud.

Skomageren. Hvad er det for noget Sludder, han siger?

En af Folket. Schulze-Foreningen har Statstilskud for at synge for
Statuen derhenne, men de putter Pengene i I.ommen og bliver selv borte.
I Morges var der bare tre Mand dér.

6*84

Skomageren (tu sit Selskab.)

De har da ogsaa Rede paa alting, de Kanaljer!

Kællingen.

Giv den gamle blinde Kone en Skilling!

Slægtningen.

Skal man oven i Kjøbet betale hende for hendes Skraal!

En af Folket.

Hun sang bedre, end Skomageren sang i Morges, da vi stod bag Hjørnet
dér og hørte paa ham. Hun synger rigtignok ikke ideale Ting om Nelliker
og Roser, men et sandt Ord i rette Tid, det er ogsaa Idealitet.

Slægtningen.

Hvis ikke Kællingen gaar, saa kommer hun i Hullet!

(Torden, Blæst og Regn. Folk trækker sig tilbage.)

Skomageren.

Saa der har vi Regnen igjen. Vil d'Hrr. træde indenfor hos mig.

(De bryde op.)

Kællingen.

Skal den Stakkel dér ved Pælen staa ude i Regnen?

Slægtningen.

Naar min Slægtning, som er saa stor en Mand, maa staa ude, saa kan han
dér vel ogsaa staa, hvor han staar.85

Skomageren.

Det køler saadanne nogle Reformatorer saa rart af at faa lidt koldt
Vand over sig.

(Snubler og stader Tæerne mod Brolægningen.)

De forbandede Brostene!

(Hopper ind i Huset paa ét Ben.)

Niende Scene.

(Alle ere gaaede, undtagen P er og K ælli ng e n (Lise).

Lise (tager Masken at).

Naa, Per! Nu er du jo bleven en berømt Mand, dit Navn lever jo paa
alles Læber, dit Billede bæres omkring paa alle Gader og Torve, og
Folket priser dig som en Reformator — har du nu faaet nok?

Per.

Ja, véd du hvad, Lise, nu har jeg faaet nok af at være Reformator.

Lise.

Vil du efterlade dit Værk halvfærdigt?

Per.

Ja, det ved Gud jeg vil, blot jeg slipper helskindet fra dette her.

Lise.

Du søgte Æren og Berømtheden.

Per.

Naa, det gjør vel alle Mennesker.

Lise.

Ikke alle! — Men du havde jo Folkets Bifald!86

Per.

Folkets! Det har jo ingen Ting at sige.

Lise.

Det var de stores Bifald, du vilde have; ja staa saa kun dér og skam
dig! Du troede ikke engang paa den Sag, du kæmpede for.

Per.

Oprigtig talt, saa synes jeg, det er temmelig ligegyldigt, om man gaar
paa Fliser eller knortede Brosten.

Lise.

Naar man gaar i Kalveskindsstøvler, ja, men ikke naar man gaar
barbenet.

Per.

Forøvrigt er Samfundet ikke værdt, at man lægger et Halmstraa i Vejen
for det — det er jo bare Løgn altsammen. Det almene, det almene, ja
aldrig snakker man om andet. Hvad er da det almene bedste? Det
forekommer mig at være det, som et Par enkelte ønsker.

Lise.

Det skulde være alles bedste, men det er ikke saaledes. Gjør du dit
til, at det bliver saaledes, og saa sker det. Men det maa ikke være
saadanne Folk som du.

Per.

Jeg vil, jeg vil gjøre det, men jeg har jo ikke Magten.»7

Lise.

Skaf dig den da, og lad mig se, om jeg har taget fejl af dig.

Per

(sprænger sine Jærn og kommer ned paa Scenen).

Du skal faa at se, Lise, at jeg skal gjøre noget stort, naar jeg bare
faar Magt.

Lise.

Hvorfor noget stort? Noget godt er bedre!

Per.

Men du skal altid være ved min Side! Lise, hvad var det, Fuglen sang i
Skoven?

Lise.

Det skal jeg sige dig en anden Gang!

Per.

Nej nu!

Lise.

Den sagde: Jeg elsker dig!

Per.

Vil du ikke elske mig, Lise?

Lise.

Jo, naar du elsker mig — en Gang!

Per.

Det gjør jeg.

Lise.

Nej, det gjør du ikke; endnu elsker du blot dig selv. Ud i Verden paa
ny, Per, og gaa i Lære! Du har ikke mange Ønsker tilbage! Det største,
men farligste har du endnu ikke forsøgt. Magten, det er det højeste, et
svagt Menneske

kan faa, men vé den, som misbruger den! Han er Jordens værste
Forbryder, thi han laver et Vrængbillede af Vor-Herre. Farvel, Konge,
din

Krone Venter dig! (Forsvinder.)

Per.

Og min Dronning!

(Tæjipet falder.)6g

Fjerde Akt.

Det Indre af et Palads i orientalsk Stil.

(Til højre Tronen; et Bord foran denne med Begalierne; til venstre en
Divan og Hynder paa Gulvet i en Halvcirkel rundt omkring.)

Förste Scene.

Hofmarskallen og Rigsheraldikeren.

Rigsheraldikeren

(ligger j)aa Gulvet og skriver paa en Papirsrulle.)

Hofmarskallen (kommerind.) Er det den unge Kalifs Stamtavle?

Rigsheraldikeren. Ja, Hr. Hofmarskal.

Hofmarskallen. Den ser særdeles statelig ud! Hvem har I givet ham til
Stamfader?

Rigsheraldikeren. Kalifen Omar — naturligvis.

Hofmarskallen. Det forekommer mig, at Harun ei Raschid havde været
bedre.7°

Rigsheraldikeren.

Det er vel sandt, at denne var mere populær, men saa var vor naadige
Herre ikke bleven beslægtet med det gamle Hus.

Hofmarskallen.

Det er meget rigtigt. Er I snart færdig, vi venter ham hvert Øjeblik.

Rigsheraldikeren.

Har Hofmarskallen set den nye Kalif?

Hofmarskalle n.

Ja, han ser ud som alle andre; og det er jo heller ikke andet end
Stamtavlen, som adskiller ham fra os.

Rigsheraldikeren.

Ja, Stamtavlen.

Hofmarskallen

(betragter paa ny Stamtavlen.)

Det er en farlig Brede, I har givet den!

Rigsheraldikeren.

Jeg har maatte lægge en Sidelinje ud; det ser saa fyldigt ud paa
Papiret og giver Racen et Skin af Styrke, som altid smigrer.

Hofmarskallen (ler.)

Hvad vil Kalifen Omar sige til det?

Anden Scene.

De forrige. Hofprædikanten.

Hofprædikanten.

Allah, ekbar barni! Hvorledes gaar det?

Hofmarskallen.

Allah Eloim! Jeg takker — fortræffeligt.6i

Hofprædikanten.

Er Afsværgelses-Akten udskreven i to Exemplarer?

Hofmarskalle n.

I to Exemplarer. — Vil I være saa god at konferere, saa behøver han
bare at skrive under!

Hofprædikanten.

Ja, kan vi naa det, er det vel bedst.

Hof mars kailen

(tager to Papirer trå Bordet foran Tronen og rækker det ene til Ho tpræ
dikanten.)

»Vi, Omar den 27de, afsværger hermed højtidelig vor, den
romersk-katholske, Religion, og antager den muhamedanske Lære, saaledes
som den i Alkoranen og de hellige Skrifter findes fastslaaet.

Datum o. s. v.

Omar.

Er det rigtigt?

Hofprædikanten.

Rigtigt!

Tredje Scene.

De forrige. Per. (Rigsheraldikeren springer op fra Gulvet med
Stamtavlen.) Veziren. Rigshistorio-g r a f e n (staar tavs og optegner,
hvad han hører, i en Bog.)

Veziren.

Behager eders Naade at undersøge denne Stamtavle, som vor og Rigets
Heraldiker har opsat over eders høje Stamtræ.92

Per.

Min Stamtavle! — Jeg har aldrig kjendt nogen anden end min Fader, den
gamle Ringer.

Veziren

(lader, som om lian ikke hører.)

Den begynder med et stort og ærefuldt Navn, Kalifen Omar —

Per.

Kalifen Omar? Hvad var det for en Fyr?

Veziren (.strængt.)

Det var ikke nogen Fyr, det var en stor og ærefuld Regent —

Per.

Ja, for mig gjærne, men jeg er født i lovligt Ægteskab og ikke i en
Sidelinje, godt Folk!

Veziren.

Det sømmer sig' ikke for en Regent at være egoistisk; han maa i enhver
Henseende ofre sine private Interesser og Tilbøjeligheder for Folkets
Vel!

Per.

Det er godt nok; men kræver da Folkets Vel, at jeg skal være uægte?

Veziren.

Ja!

Per.

Kom med det da!

Rigsheraldikeren

(rækker ham Stamtavlen og en Pen.)93

Per.

Dette her begynder med at lyve; det ender vel med at stjæle! (skriver.)

Vezir en.

Der staar en Formalitet tilbage. Behager eders Naade at undertegne
dette Papir.

Per

(Hofprædikanten overrækker Afsværgelses-Akten.)

Hvad er nu det?

Veziren.

Eders Naade behøver ikke at gjøre sig den Umage at læse det; det er
blot pro forma.

Per.

At afsværge mine Fædres Tro! Men det er jo en Skjændighed!

Veziren. Politiske Hensyn, Folkets Vel —

Per.

Jeg skal blive Muhamedaner og ikke have LoV til at drikke et Glas Vin.

Veziren.

Der gives Underforstaaelser i al Politik — Per.

Hvad er det for noget?

Veziren. Kompromisser, Lempelser — Per.

Omgaaelser, Krogveje? Hvad?

Veziren. Behager eders Naade at skrive!94

Per.

Men jeg vil komme til at foragte mig selv, hvis jeg begynder med en lav
Handling, og Folket vil have Ret til at foragte mig endnu mere!

Veziren.

Folket kræver, at Regenten ofrer alle personlige Hensyn for dets Vel!

Per.

Dets Vel vil da bygges paa en Løgn og en Forbrydelse.

Veziren (gaar til Vinduet.)

Eders Naade! Folket venter paa sin Fyrste! Det er altid beredvilligt
til at ofre sin Sved og sit Blod for Fyrsten; derfor kræver det ogsaa,
at Regenten bringer sine Ofre.

Per.

Er det sandt, hvad du siger! — Nu vel, saa kom med det! (Faar Papiret;
tover.) Kirketaarnet, Klokkerne, Sangen, Lysene, Julen, alt drager
forbi mit Øje! Ingen Juleaften mere! Livet er dog grusomt. Det kræver
blot, men giver aldrig noget.

Veziren.

Eders Naade, Folket knurrer. Det vil se sin Fyrste i Kalifernes gamle
Skrud! Kronen og Septeret venter paa atter at blive baarne af en Ætling
af det navnkundige Stamtræ.95

Per

(faar Øje paa Kronen og Septeret).

Ah! — — Vezir! Hvem kan befale mig at afsværge min Tro?

Veziren.

Lovene.

Per.

Hvem har stiftet Lovene?

Veziren.

Vore Forfædre.

Per.

De var skrøbelige Mennesker som vi! Nu vel, jeg forandrer Lovene.

Vez iren.

Kalifen forandrer ikke Lovene, thi vor Regeringsform har ikke givet ham
lovgivende Magt.

Per.

Hvad er det for en Regeringsform i dette Land?

Veziren. Det er konstitutionel Despotisme. Per.

Svar! Er jeg Kalif, eller er jeg det ikke? Veziren.

I bliver det først, naar I har skrevet under. Per.

Kom med det da! (Skriver.)

(Kronings-Ceremoni, Hoffolk, Dans o. s. v.)

Folket (udenfor.)

Leve Omar den 27de! Allah! Allah! Allah!96

Veziren.

Behager eders Herlighed nu at træde op paa Tronen og begynde
Regeringen!

Per.

Det skal virkelig blive underholdende! Slip Folket ind!

Veziren.

Folket? Folket har ikke noget med Regeringen at gjøre.

Per.

Hvad, jeg skal vel dog have nogen at regere over?

Veziren.

Det Sker Skriftlig. (Tager nogle Skrivelser frem.)

Per.

Begynd da!

Veziren.

For at spare eders Herlighed den tunge Regeringsbyrdes Besværligheder
den første Dag, har vi lagt alle Sager til Side med Undtagelse af én,
som forøvrigt er meget hurtigt afgjort.

Per.

Det var dumt gjort, men det er der nu ikke noget at gjøre ved. Lad
høre!

Veziren.

Achmed Scheik anholder paa sit Ansigt og med Hjærtets Bøn om at maatte
gaa over til den sunnitiske Lære.

Per.

Hvad er den sunnitiske Lære?97

Vezir en. Det er en Sekt, en farlig Sekt.

Per.

I hvad Henseende skiller den sig fra den rene — Hm! — Lære?

Veziren.

En sand Muselman hilser Allah paa denne

Maade ! (lægger Hænderne over Kors paa Brystet.) Men en Sekterer gjør
saaledes. (Knipser sig paa Næsen og stopper Fingrene i Ørene.)

Per (ler).

Nu vel, kan Fyren da ikke faa Lov til at stoppe Fingrene i Ørene?

Veziren. Nej, Landets Love tillader det ikke.

Per.

Her er altsaa ikke Religionsfrihed?

Veziren. Jo, for den rene Bekjendelse.

Per.

Men nu for de andre?

Veziren. Der maa ikke gives nogen andre.

Per.

Saa giver jeg dem Religionsfrihed.

V e zir en. Det kan Kalifen ikke.

Per.

Hvem kan det da?

Lykke-Pers Rejse. '98

Veziren.

Kun Regeringen.

Per.

Hvem er Regeringen?

Veziren

(og alle de tilstedeværende lægge Fingeren paa Munden).

Per.

En Hemmelighed?

Veziren.

Det er den konstitutionelle Despotismes Hemmelighed.

Per.

Men jeg havde jo Frihed til at skifte Religion?

Veziren.

En anden Sag — Politiken —

Per.

Gud bevare alle Mennesker for Politiken da! Skal jeg begynde min
Regering med at afslaa en billig Begjæring?

Veziren.

Eders Herlighed kan ikke begynde smukkere end med at befæste Rigets
Love —

Per.

Men jeg skriver aldrig under!

Veziren.

Det behøves heller ikke! Det gjør Regeringen ! Statsraadet er hævet!
Behager eders Herlighed at aflægge sit Skrud og vende tilbage til99

Privatlivet med dets smaa Adspredelser. Hr. Hofmarskal, gjør eders
Pligt! (Gaar,)

(Hofmarskallen tager Kronen og Septeret fra Kalifen; fører'ham til
Divanen.)

Fjerde Scene.

De forrige. Danserinder og Sangerinder. Hofpoeten. (Dans.)

Per.

Hvad er det for et Optog?

Hofmarskallen.

Det er Hoffet.

Per.

Hvorfor har man saa korte Skjørter? Jeg synes ikke om den Mode.

Hofmarsk allen.

Det er Landets Sæd, eders Herlighed.

Per.

Det er i det mindste altsaa ikke Politik?

Hofmarskallen.

Første Hofsangerinde beder om Tilladelse til at maatte more eders
Herlighed med en ideal Sang, forfattet af den berømte Hofpoet
Timur-Link.

Per.

Vær saa god og mor mig da!

Sangerinden (mod Lnth synger). Sig Farvel da til Horaire, Toget bryder
alt nu op, men, o arme, har du Styrke til at sige et Farvel?

Per.

Hvor er Rimene?

7*IOO

Hofmarskallen.

Der findes ikke nogen Rim i denne Poesi.

Per.

Det var daarligt! Bliv ved!

Rigsheraldikeren

(afsides til Historiografen).

Han bliver ikke gammel her i Gaarde!

Sangerinden.

Eders Herlighed undskylder, men jeg er ikke disponeret i Dag.

Per.

Hofmarskal! Findes der noget i Grundlovene, der hedder Bastonade?

(Panik).

Hofmarskallen.

Jo, vel! Men — —

Per (til Sangerinden.)

Bliv saa ved da!

Sangerinden (synger). Hvid er Panden, yppigt Haaret, skinnende de

Tænders Rad, og hun gaar saa let i Snavset som en Flest med

følsom Hov.

Per.

Snavset? Jeg synes ikke om Snav; i Poesien. Videre!

Sangerinden (synger).-Fuld om Barmen, smal om Midjen, altid
længselsfuld paa ny, er hun nær i hvert et Favntag ved at segne

hen og dø!IOI

Per.

Ah!

Sangerinden (synger). Salig han, (med Betoning.) som fint beleven og af

Vellugt gjennemtrængt, dele skal i hendes Arme Lejet i den kolde Nat.

Per.

Det er nok! Hvor er Forfatteren? Forfatteren !

Hofpoeten. Eders Herlighed! jeg har ikke lært at smigre.

Per.

Har du ikke det. Det var en daarlig Hofpoet! Op med dit Vers, saa faar
vi at høre, om du lyver!

Hofpoeten. Eders Herlighed! Der kan vel ingen Tvivl være om —

Per.

Ingen Snak! Kil du bare paa!

Hofpoeten. Sjælen har tabt sig selv, naar af Elskovens Lue

den gribes,

ikke den er sig bevidst, berust af Øjnenes Trolddom.

Men min Elskov til hende jeg ofrer — —

Per.

Aa, undskyld ! Hvad sagde du?02

Hofpoeten (liojere). Men min Elskov til hende jeg ofrer og priser

en Fyrste,

storsindet, ædel af Byrd, uplettet af Avind og

gavmild;

Fyrsten, der Jordens store besejred, hvor end

det saa gjældte, stærk i den rette Tro og Vranglærens frygtede

Svøbe.

Per (farer op).

Er det sandt? Er det dit Alvor eller gjør du Nar?

Hofmarskallen. Alvor, eders Herlighed! Hvorledes skulde noget andet — —

Per.

Ja saa! Det er i Alvor, at du priser mine låve Handlinger.

Hofpoeten. Eders Herlighed staar saa højt over låve Handlinger som
Solen over en Mudderpøl.

Per.

Jeg kjender dig og dit Slæng, din Falskmøntner! Du kalder mig, der har
afsværget min Tro, for Troens Forsvarer; du siger, at jeg, en Ringers
Søn, er af ædel Byrd; at jeg er gavmild, jeg som afslog den første Bøn,
man rettede til mig, efter at jeg kom paa Tronen!

Jeg kjender jer, thi I findes over hele Verden; I lever for Tanker og
Tro paa Evigheden, siger I; men aldrig ses I, naar en Tanke skali°3

fødes, aldrig ses I, naar et Spørgsmaal for Evigheden skal afgjøres;
men omkring fulde Fade, i Medgangens og Magtens Solskin, dér sværmer I
som fede Spyfluer, for bag efter at lyve jer Vej og sætte sorte Pletter
paa dem, der kan gaa i Døden for baade Tanken og Evigheden! Gaa bort
fra mine Øjne, din Løgner; jeg skulde lade Hovedet slaa af dig, hvis
jeg ikke saå et Glimt af Mening og Hensigt i din Tilværelse: en
stakkels Fyrste tvinges af »politiske Hensyn« til saa mange slette
Handlinger, at han vilde synke i Jorden af Skam, hvis han ikke havde en
saadan om sig, der uophørlig dyssede hans Samvittighed i Søvn.

Gaa! Jeg vil være alene!

Hofmarskallen.

Eders Herlighed! Det gaar ikke an. Per.

Det gaar an!

(De gaa alle med Undtagelse af Rigshistoriografen.)

Femte Scene.

Per. Rigshistoriografen. Per.

Hvad venter du paa? Hvad er det, du bestiller?

Righis tor i ografen.

Jeg skriver eders Herligheds Historie. Per.

Naa, saa du er Hofhistoriografen!

Rigshistoriografen.

Rigs-ic>4

Per.

Det kan vel komme ud paa ét. Men hvad vil du skrive om? Jeg har jo ikke
ført nogen Krig.

Rigshistoriografen.

Det er netop det, jeg vilde tale om. • Eders Herlighed behøver blot at
henvende sig til Krigsministeren —

Per.

Saa laver han én i Stand! Det er hans Bestilling. Og det har han tyve
Tusend Sechi-ner for!

Rigshistoriografen.

Det er Folkene, eders Herlighed, som--

Per.

Maa lægge Ryg til i Krigene; Krigsministrene laver dem, og vi sidder
hjemme og tager Æren — Skammen tager vi aldrig.

Sjette Scene.

De forrige. Veziren.

Veziren.

Bruden venter!

Per.

Bruden? Hvem? Hvor? Fl vad vil det sige?

Veziren.

Eders Herligheds Gemalinde.

Per.

Lise! Flun elsker mig altsaa trods alle mine Fejl! Før hende hid! Hun
skal bringe Skovens friske Luft med sig ind i disse mugne Sale!io5
Veziren.

Eders Herlighed vil først behage at skrive Ægteskabskontrakten under.

Per.

Det evige Skriveri! Naa, denne Gang behøver jeg ikke at læse det
igjennem. (Skriv«- under.)

Nu, Historiograf, kan du i det mindste optegne én Handling i mit Liv,
som ikke var en Forbrydelse.

(Veziren og Rigshistoriografen gaa.)

Syvende Scene.

Per. Bruden (føres ind tilsløret paa østerlandsk Vis Tjenerskabet gaar
strax ud; svag Musik udenfor Scenen.)

Per (iler hen imod Bruden).

Lise! Lise! Altid kommer du som en Sol-straale, naar Himlen er
overtrukken, altid som en Ven i mørke Timer!

Bruden (slaar Sløret til Side.)

Jeg hedder ikke Lise.

Per.

Hvad vil det sige! Du er ikke Lise. Forræderi! Hvem er I da?

Bruden.

Eders Gemalinde.

Per.

Min Gemalinde!

Bruden (koldt.)

Regeringen havde tre Kandidater til jer; Vezirens Valg faldt paa mig,
fordi min Fader truede eder med en Toldtraktat.io6

Per.

Regeringens Kandidat! Toldtraktater! Hvad skal det betyde.

Bruden.

Politiken kræver, at Fyrsterne skal ofre deres personlige Hensyn for
Folkenes Lykke!

Per.

Politiken kræver! Kræver da Folkenes Lykke overhovedet Fyrster?

Bruden.

Det véd jeg ikke! — Men det er nu engang saaledes! — Og nu er I min
Gemal. Vær saa god at være lykkelig nu, ellers bliver I ulykke-lig -

Per.

Er I lykkelig?

Bruden. Jeg er ingen Ting.

Per.

Elsker I mig?

Bruden. Aldeles ikke. Og I mig?

Per.

Nej.

Bruden. I elsker eders Lise.

Per.

Og I eders —

Bruden.

Ali.io7

Per.

O, Jammer og Elendighed!

Bruden.

Tag jer sammen et Øjeblik! — Et Øjeblik, medens man kommer ind og
lykønsker os! Bryllupstoget venter derude. Stille. Toget nærmer sig.
Stil jer her ved min Side.

Per.

Skal jeg nu igjen til at hykle!

Bruden.

Lyd mig, jeg er en klog Kvinde! Naar de er gaaet, skal jeg sige jer min
Plan. Nu kommer de! Se lykkelig ud, min Gemal, ellers siger man, at jeg
har gjort jer ulykkelig.

Per.

O gamle, gamle Fa'r! Hvor havde du ikke Ret. Sort er sort og bliver
aldrig hvidt!

(Per og Bruden sætte sig i Divanen og se ømme ud.)

Ottende Scene.

Sangerinder. Danserinder. Hofmarskallen. Rigsheraldikeren.
Rigshistorio-grafen. Veziren.

Sangerinderne (synge.) Hil jer, I unge to, nu har jer Længsel Ro!
Synger, Roser og Nattergale! Glæden raader i høje Sale! Nu da
Brylluppets Time slaar i Kalifernes Gaard!io8

Per og Bruden

(skjule deres Bevægelse.)

Veziren.

Et lykkeligt Folk, som du her ser samlet ved Tronens Fod, Kalif, glæder
sig, naar det ser Glæden straale som en Sol fra dine Øjne og skinne paa
den hvide Rose, der længe har søgt den høje Egs Stamme til at støtte
sig ved. Et lykkeligt Folk, unge Fyrstinde, glæder sig ved eders Lykke,
og haaber, at eders Stamme maa skyde Skud med nye Rosenknopper, der en
Gang skulle sprede Lykken og Glæden som en Foraarsregn over Land og
Rige.

Per

(springer op og trækker sit Sværd. Bruden soger forgjæves at berolige
ham.)

Forbandelse og Helvedes Brand! Du Løgnens Storvezir! — Er I mit Folk, I
udklædte Æventyrere? er disse lejede Tærner, der er tilfals for-
enhver, mit Folk, det Folk, som udreder Skatter til os, for at vi skal
sige Nej til deres billigste Forlangende! Nej, jeg har aldrig set mit
Folk! Er denne unge Kvinde, som I har sat ved min Side, min Gemalinde,
som elsker mig? Nej, hun er en Kvie, som I har sluppet ind i min Stald,
hun er en Podekvist, som skal skyde nye Skud paa Stamtavlen, hun er en
Regerings-kandidat, der gjør sin Ægtefælle lykkelig med en Toldtraktat.
I kalder os lykkelige, fordi vi skal være det! Men vi er dybt
ulykkelige, thi vi staar ved Randen af en Forbrydelse, som vi dog
aldrig skal begaa helt ud.109

Jeg forbander dig, Palads, der er blevet indviet til Løgnens Tempel;
ned i Skarnet med dig, falske Adelsbrev!

(Stamtavlen falder ned fra Væggen og ruller sig sammen paa G-ulvet.)

I Stumper og Stykker med jer, Krone og Septer, Magtens Sindbilleder!

(Kronen og Septeret ialde ned.)

Raml sammen, Trone, hvor Uretfærdigheden har sit Sæde!

(Tronen styrter bragende sammen.) (Torden og .Storm.)

Splittes ad som Avner, Lykkejægere og Hetærer, der har stillet jer
imellem Herre og Folk.

(Hoffet splittes ad til alle Sider.) (Alle forsvinde.)

(Til Bruden.) Du Offerlam, vær fri som jeg selv! Og nu vil jeg ud i
Naturen blandt mit Folk og se, om ikke Ærlighed og Ære lever endnu!

(Bruden forsvinder; Per bliver staaende med Hænderne for Ansigtet,
indtil Sceneforandringen er gaaet for sig.)

Sceneforandring. Ved Strandbredden.

Forgrunden: Strand med Stykker af opskyllet Vraggods; til venstre en
optrukken Baad og Fiskeredskaber; Skroget af et forlist Fartøj.
Baggrunden: aabent Hav, Maager flyve over Bølgerne. Til højre en
Klippekyst med Granskov; nedenfor den en Hytte.

Niende Scene.

Per.

Hvor er jeg? Mit Bryst aander friere. Alle onde Tanker fly. Det dufter
om mig som atI IO

gamle Æventyr! Jeg hører et Sus som af fjærne Strømme; Jorden under mig
er blød som et Barns Leje! Ah! det er Havet!

O, Havet! Friske Hav, du Jordens Moder! vær hilset af et gammelt,
vissent Hjærte, der haaber her af dine vaade Vinde at blive fejet rent
og svalet af! Skjænk mig et Bad i dine salte Vover, et Sundheds Bad og
Lægedom for Saar, som Verdens Løgn og Daarskab har mig slaaet. Blæs,
Vind, og fyld med dine rene Strømme et Bryst, som giftomspændte Dunster
aanded. Syng, Bølge, og lad mildt mit Øre kvæges af dine rene Toners
klingre Samlyd! Nu staar jeg her blandt Vragene i Sandet, en Vragstump
selv, som Havet kasted op paa

Landet,

da Skibet knustes imod Klippens Kamme! — Vær hilset Hav, som friske
Tankers Amme, som Bad for Sjælen i en livstræt Krop, naar hver en Vaar
din Bølge bryder op, og Maageskriget kalder sejersfro til gjenfødt
Livslyst, Haab og Mod og Tro!

(Faar Øje paa Hytten.)

Hvad er det? En Menneskebolig! Ikke en Gang her undes der mig et
Øjebliks Hvile! Forbandelse — — —

En Stemme.

Band ikke!

(Det bliver mørkt, og Havet begynder at bevæge sig; det hæver sig op
imod ham under det følgende, saa han trænges ned imod Rampen.)111

Per.

Hvem var det?

(Han vil flygte ind. i venstre Kulisse, men drives tilbage at Elsdyr.)

Vilde Dyr spærrer mig Vejen!

(Han vil flygte til højre, men drives tilbage at Tyre.)

Ogsaa her! Tilbage!

(Dyrene komme ind paa Scenen og gaa løs paa ham.)

De omringer mig! Hjælp! Hjælp!

(Iler til Hytten og banker stærkt paa.)

Findes her ikke noget Menneske! Til Hjælp! Til Hjælp!

(Han vil styrte sig i Havet, men Slanger og Drager stige op af
Bølgerne.)

Ha, Natur! ogsaa du er et vildt Dyr, som vil opsluge alt, hvad du kan
faa Bugt med! Du, min sidste Ven, bedrog du mig ogsaa! — Hvilke
rædselsfulde Syner! Havet vil opsluge mig! Hvad er mit Liv mere værd!
Kom, Død, og befri mig!

(Havet lægger sig lidt efter lidt.)

Tiende Scene.

Per. Døden. (De vilde Dyr forsvinde.) Døden.

Her er jeg, til Tjeneste: Hvad vil du mig? Per

(farer tilbage, men tager sig sammen).

Ah! Ja saa! — Aa, det var ikke noget videre!

Døden. Du kaldte paa mig!

Per.

Gjorde jeg virkelig det? Ja, det var bare saadan en Talemaade, som vi
bruger. Jeg vil dig virkelig ikke noget.112

Døden.

Ja, men jeg vil dig noget! Staa nu fast paa Benene, saa hugger jeg til,
det skal gaa i en Fart!

(Løfter Leen.)

Per.

Naade, Naade! Jeg vil ikke dø!

Døden.

Aa Snak! Hvad har Livet at byde dig, som ikke har flere Ønsker tilbage?

Per.

Det véd man aldrig; naar man faar tænkt sig om, saa maaske — —

Døden.

Aa, du har haft god Tid nok; nu er det for sent! Hold dig nu rank og
stiv, saa at du kan falde som en rigtig Verdensforagter!

(Løfter Leen.)

Per.

Nej, nej, for Guds Skyld, vent lidt —• Døden.

Du er en Pjalt! Lev da, siden du synes det er Umagen værd, og fortryd
det ikke bagefter! For nu kommer jeg ikke igjen for det første!

(Vil gaa.)

Per.

Nej, nej. nej, lad mig ikke være alene — Døden.

Alene! Du har jo den skjønne Natur!

Per.

Ja, den er god nok, naar det er smukt Vejr og Solen skinner, men her,
saa sent — — Døden.

Ser du nu, at du alligevel ikke kan undvære dine Medmennesker! Slaa tre
Slag paa Døren derhenne, saa faar du Selskab!

(Forsvinder.)

Ellevte Scene.

Per (slaar tre Slag paa Døren til Hytten). Den V i S e kommer ud).

Den vise.

Hvem søger du?

Per.

Et Menneske, kort og godt! Jeg er ulykkelig!

Den vise.

Da skal du ikke søge Mennesker, de kan ikke hjælpe dig.

Per.

Jeg véd det, men alligevel: jeg vil hverken leve eller dø, jeg har lidt
alt, og mit Hjærte vil ikke briste.

Den vise.

Du er ung, og du kjender ikke Menneske-hjærtet! Jeg har nylig derinde
grundet over Aarsagerne til Menneskets Elendighed; vil du se, hvorledes
den lille Tingest ser ud, som kaldes et Hjærte?

(Han gaar ind i Hytten og kommer ud med et Skrin og en Lygte, som han
hænger paa en Gren af et Træ.

Ser du denne lille trekantede Muskel, som

nu har ophørt at bevæge sig; den har en Gang hamret af Vrede, banket af
Glæde, krympet sig af Sorg, svulmet af Forhaabning. Ser du, den er delt
i to store Rum: i det ene bor det gode, i det andet det onde, eller med
andre Ord: der sidder en Djævel paa den ene Side af Væggen og en Engel
paa den anden; naar de kommer i Fjendskab med hinanden, hvilket hænder
maaske vel ofte, saa er der Ufred i Mennesket, og det synes, at Hjærtet
maa briste; men det gjør det ikke, for det er tykke Vægge. Aa ja, se
her en Gang; ser du de tusende smaa Mærker af Naale; de er ikke gaaet
igjennem, men Stikkene sidder der alligevel! (Han tier.)

Per.

Hvem har ejet dette Hjærte, vise Mand?

Den vise.

Den ulykkeligste.

Per.

Hvem var det?

Den vise.

Det var en Mand — Ser du Mærkerne af en Hæl, ser du Sømmene? Det var en
Kvinde, som traadte paa dette Hjærte i sex. og tyve Aar.

Per.

Og han blev ikke træt?

Den vise.

Jo! Flan blev træt en Juleaften. Og gjorde sig fri fra hende. Til Straf
kom han under Magternes Fortryllelse. Han kan ikke dø, skjønt hans
Hjærte er taget fra. ham.ii5

Per.

Og kan han aldrig løses af Trolddommen?

Den vise.

Naar hans Søn har fundet en trofast Kvinde og ført hende hjem som Brud,
da er Trolddommen brudt. Men dette kan aldrig ske, thi hans Søn er
borte for bestandig.

Per.

Hvor drog han hen?

D en vise.

Han drog ud i Verden.

Per.

Hvorfor kan han da aldrig faa nogen Brud, den stakkels Fyr?

Den vise.

Fordi den, som blot elsker sig selv, aldrig kan elske nogen anden.

Per.

Det er den gamle! Min Fa'r! Lise, det er dig!

(Den vise synker i Jorden. Hytten forsvinder.)

Tolvte Scene.

Per (ene.) (Det dages.)

Per.

Borte! Det var den gamle! Den, som blot elsker sig selv! Saaledes sagde
Lise ogsaa! — Men jeg hader jo mig selv, jeg foragter mig selv efter de
låve Handlinger, jeg har begaaet — og jeg elsker Lise! Jeg elsker
hende! Jeg elsker hende!

(Solen skinner over Bølgerne og falder paa Granskoven til

højre; Skyerne paa Himlen sprede sig, en Baad ses ude paa Havet; den
nærmer sig under den følgende Soene; naar den kommer nærmere, ses Lise,
som sidder ved Boret; kun vinker ad Per, og Baaden sejler videre.)

Maager i Luften, siger hende det! Solstraa-ler, tager mine Ord paa
eders glødende Pile og-bringer dem til hende! Men hvor skal jeg søge
dig? Hvor?

(Baaden har en Stund været synlig i Horizonten.)

Det er hende! — Nu, Ring, opfyld mit sidste 'Ønske og bring mig til
hende!

Ringen er borte! O ve, hvad skal dette betyde! Er min Historie til
Ende, eller skal den maaske nu først begynde! Lise, min Sjæls elskede!

(Han iler op paa Bjærget og vifter ud til hende.)

Hvis du hører mig, saa svar! Hvis du ser mig, saa giv et Tegn! — Ah,
hun styrer ud imod Fjorden. Nu vel, Storm og Hav, som skiller mig fra
den, mit Hjærte elsker! Jeg fordrer jer ud til Kamp om den højeste
Pris!

(Han skyder en Baad ud, som ligger optrukket ved Strandon.)

Blæs op, Vind, og gyng kun, Bølge! Min svage Kjøl skal kløve jer som et
Sværd. Ud, min Baad; om ogsaa Maalet flyr os, saa lad os kæmpe, til vi
synker!

(Tæppet falder.)ii7

Femte Akt.

En lille Landsbykirke.

En lille Landsbykirke af Træ med malet Loft; i Baggrunden Alteret med
et Krucifix; til venstre Prædikestolen; paa en Pille i første Kulisse
til venstre et Billede af St. Bartholomæus med sin Hud i Haanden; til
højre paa den tilsvarende Pille St. Laurentius med B,isten; Fejekosten
staar lænet op imod Alterskranken til venstre; Ligbaaren til højre for
Alteret; to Rækker af Bedeskamler paa højre og venstre Side danne en
Gang fra Forgrunden hen til Alteret; til højre foran en Skriftestol;
til venstre i første Kulisse en Jærndør.

Förste Scene.

Nissen (i det ene Kirke vindue), Feen (i det andet.)

Nissen.

Det var ikke den gamle, som spiste Grøden, det var Rotterne.

Feen.

Det var altsaa ikke for at gjøre Per godt, men den gamle ondt, at du
sendte ham ud i Verden.

Nissen.

Ogsaa vi udødelige kan tage fejl! Lad os gjøre vor Forseelse god
igjen.1x8

Feen.

#

Hvis det ikke er for sent.

Nissen.

Hvad mener du?

Feen.

Per er Menneskehader og kan ikke komme til Rette med Livet.

Nissen.

Det skal Lise gjøre godt igjen, og saa er den gamles Brøde forsonet.
Man maa lappe dér, hvor man har revet itu.

Feen.

Jeg har allerede gjort mine Forberedelser.

Nissen.

Her?

Feen.

Her, paa dette Sted, hvis Gulv vi ikke maa betræde.

Nissen.

Og hvorfor ikke? Jo, det er et helligt Sted, og vi fik ikke Lod og Del
i den store Forsoning, fordi — — fordi noget, som vi ikke maa faa at
vide, kom imellem. Men det hindrer ikke Menneskene i at tiltro, os et
og andet godt, og det gjør de ret i, thi Sag^11 kan ses fra
forskjellige Sider. — Jeg vil imidlertid ikke være fraværende, skjønt
jeg ikke maa være nærværende, og jeg vil se paa, at den hele Forsoning
gaar rigtig til, thi ogsaa vi, usalige Aander, kan glæde os over andres
Lykke.

Farvel saa længe!ug Feen.

Farvel da!

(Nissen og Feen forsvinde)

Anden Scene.

Lise (ind.)

• Lise.

Her i denne stille Kirke lovede den gode Fé, at jeg skulde møde ham. —
— Hvorledes skal jeg gjenfinde ham? Har han lært af Livet, eller er han
endnu den samme selviske, nydelses-svge Yngling, som kun jager efter
den ubestandige Lykke? Hvis han havde haft Styrke nok til at begaa en
daarlig Handling for en god Sag, saa vilde han i det mindste have vist,
at han kunde bringe et Offer for noget andet end sig selv, og det
højeste, vi kan ofre for en Sag, det er vor kjære Agtelse for os selv;
højere Magter kræver, at den og den Sag skal ske, de vælger
Redskaberne, hvor de vil, og ingen maa frasige sig Hvervet, .selv om
han skal gaa under!

Min Ven var ikke saaledes, og derfor, derfor — — Hys! jeg hører Skridt!
Det er ham! Nej, jeg vil ikke møde ham endnu. Jeg maa samle mine
Tanker! Om jeg skjulte mig her — — i Skriftestolen — —

(Skjuler sig i Skriftestolen.)

Tredje Scene.

Per (ind.) Per

(segner ned paa en Bedeskammel til venstre langt nede paa Scenen.)

Hun flyr mig, som jeg flyr mine onde Tanker!120

Ene, forladt, hvad skal jeg nu gjøre mere i Livet! Intet har jeg lært
uden Livets Intethed, og jeg har ikke andre Ønsker tilbage end onde.
Min Sjæl vilde være saa tom som en Skal, hvis den ikke var opfyldt af
hende!

Mit Liv! Ja, hvad har det været!

(Ligbaaren stamper i Gulvet.)

Hvad var det? — Spøgelser midt i Solskinnet! Det kunde dog more mig at
se!

(Kosten stamper i Gulvet.)

Igjen! — Det siges, at man skal kunne se Spøgelser ved højlys Dag, naar
man kigger igjennem en Dørsprække; ja det paastaas endogsaa, at man
skal kunne se — sig selv. Sig selv! Ja, kunde man det, hvor let vilde
man saa ikke kunne undgaa sine værste Fejl! Jeg vil prøve en Gang!
(Lukker Doren op til venstre og stiller sig bag den.)

Fjerde Scene.

Pers Skygg'e (stiger op paa Prædikestolen; drikker af Vandbægeret og
vender Timeglasset om. Per S e 1V (staar i Døren og vender Ryggen til
Tilskuerne.)

Skyggen.

Mine elskede Tilhørere! (Ligbaaren, Kosten, Bartholomæus og Laurentius
bevæge sig.) Mine elskede Tilhørere og du, Per, som staar bag Døren,
min Prædiken skal ikke blive lang, eftersom Tiden allerede er
fremskreden, og- det er egenlig til denne hersens saakaldte Lykke-Per,
at jeg vilde rette et Par Ord. Ja, du, Per, du har rendt gjennem Livet
som en Nar og jaget efter Lykken; du har faaet alle dine Ønsker
opfyldte — paa ét nær121

— og de skjænkede dig ikke nogen Glæde. Men hør nu engang, dér hvor du
staar bag Døren! Du har alligevel ikke lært Livet at kjende, thi
saaledes render man ikke den Bane igjennem; alt, hvad du har troet at
gjennemleve har blot været Drømme, thi tro mig, man faar ingen Ønsker
opfyldte med Lykkeringe herude i Virkeligheden ; her faar man intet
uden Arbejde. Véd du, hvad Arbejde er? Nej! Det er noget meget tungt
noget, men det skal være tungt; des sødere er Hvilen. — Arbejd, Per, og
vær ærlig og brav, men bliv ikke nogen Helgen, thi saa bliver du
hovmodig, og det er ikke vore Dyder, men vore Fejl, som gjør os til
Mennesker! Hører du, Per, som staar dér bag Døren! Livet er ikke,
saaledes som du har set det i dine Ungdomsdrømme; det er en Ørken, det
er sandt, men en Ørken, som har sine Blomster; det er et stormfuldt
Hav, men et Hav, som har sine Havne ved grønnende Øer. Hører du, Per!
Vil du nu gaa ud i Livet og blive en Mand, saa gjør det for Alvor, men
du bliver aldrig en rigtig Mand uden en Kvinde. Tag Rede paa hende! Og
nu, hører du, Per, giver jeg Ordet til Hr. Laurentius, efter at jeg har
taget Afsked med dig og dine Ungdomsdrømme med den vises evig unge og
evig gamle Opfordring: Kjend dig selv!

Hr. Sankt Laurentius har Ordet!

(Skyggen forsvinder.)122

Femte Scene.

De forrige (med Undtagelse af Skyggen),

St. Laurentius (viser sin Bist).

Jeg er den hellige Laurentius med Risten, der paa Kejser Decius's
Befaling blev slaaet med Stænger syv Dage i Træk og derpaa stegt paa
denne Rist ved en sagte Ild. Der findes ingen, der har lidt saa meget
som jeg.

St. Bartholomæus.

Hvad er det at tale om! Jeg er den hellige Bartholomæus med Skindet,
der paa Kejser Pamphilius's Befaling blev levende flaaet lige ned til
Knæhasen. Og saadanne Mirakler som der skete efter min Død! Du har
maaske ikke hørt tale om Gaaderne eller Djævelen i Kvindeham og
Jærtegnet med Vulkanen!

St. Laurentius.

Hvad er det at tale om imod mig! Jeg har sex Jærtegn: Bjælken i Kirken,
Krystalkalken, Nonnens Lig — —

Ligbaaren

(rejser sig paa Bagbenene).

Aa, pral saa smaat med eders Lidelser! Jeg er bare en Ligbaare, men jeg
har i halv Hundrede Aar baaret saa mange Lig paa min Ryg og set saa
megen Sorg, saa mange knuste Forhaabninger, saa mange trøstesløse Savn,
saa mange pinte Hjærter, der har lidt i Tavshed, der er sunkne ned i
Forglemmelse og aldrig har faaet forgyldte Statuer, at I vilde tie
stille, om I blot havde set Halvdelen. Ak, Livet er saa sort, saa sort,
saa sort!123

Kosten

(stamper i Gulvet og bevæger Hovedet).

Hvad snakker du, gamle Ligbaare, om Livet, du, som blot har set Døden!
Livet er sort paa den ene Side og hvidt paa den anden. Jeg er blot en
Kost i Dag, men i Gaar stod jeg i Skoven saa slank og svej og vilde
blive noget stort; alle vil blive store, og saa gik det, som det gik.
Og nu tænker jeg som saa: det bedste er det, som sker. Naar du ikke kan
blive noget stort, saa kan du vel blive noget andet. Der gives saa
meget at vælge imellem; man kan jo blive nyttig, man kan i værste Fald
slaa sig til Ro med at blive god. Og naar man ikke har faaet to Ben,
saa skal man være fornøjet alligevel og hoppe paa ét.

(Kosten humper omkring og læner sig derpaa imod Alteret.)

Sjette Scene.

Per (ind).

Per

(gaar rask hen til Vievandskarret ved Skriftestolen, tager
Vievands-kosten og stænker ind imod Kirken).

Vig herfra. Spøgelser og onde Aander!

(Naar han lægger Vievandskosten tilbage, høres Støj inde i
Skriftestolen).

Der er nogen dér! Ærværdige Fader, hør mig og modtag et knust Hjærtes
Sukke.

Lise

(med forstilt Stemme inde fra Skriftestolen).

Tal, min Søn!

Per.

Hvorledes skal jeg blive mine Drømme kvit?124

Lise.

Ah, du har faaet nok af Drømme, du er ikke ung længere! Tænk paa dine
Fejltrin; har du ikke begaaet saadanne?

Per.

Jo, jeg har jaget efter Lykken og ofret Ære og Samvittighed for at
vinde Hæder og Magt. Nu kan jeg ikke bære Ulykken, men hader mig selv.

Lise.

Du elsker altsaa ikke længer dig selv fremfor alt?

Per.

Nej, jeg vilde befri mig fra mig selv, hvis jeg kunde.

Lise.

Da, Per, kan du ogsaa elske en anden.

Per.

Ak ja, men hvor skal jeg søge hende?

Lise (kommer ud).

Her!

(Omfavnelse.)

Per.

Nu gaar du aldrig mere fra mig!

Lise.

Nej, Per, thi nu tror jeg, at du har mig kjær.

Per.

Men hvilken god Fe har sendt dig paa min Vej?

Lise.

Tror du endnu paa gode Feer? Ser du: naar125

et Drengebarn fødes til Verden, saa fødes ogsaa et Pigebarn paa et
eller andet Sted, og de søger, indtil de finder hinanden. Imellem tager
de fejl af den rette, og saa gaar det ilde; imellem finder de aldrig
hinanden, og saa bliver der megen Sorg og Bedrøvelse, men træffer de
hinanden, saa bliver der stor Glæde, og det er den største Glæde, Livet
har!

Per.

Det er det gjenvundne Paradis!

Syvende Scene.

De forrige. Kirkevægteren (den gamle

i Taarnet) med sin Stav.

Kirkevægteren.

Kirken skal lukkes!

Lise.

Se, nu driver han os ud af Paradiset!

Per.

Det kan han ikke! Vi tager det med os og lægger det som den grønnende 0
ude i det stormende Hav!

Kirke vægter en

(lægger sin Stav ned).

Eller i den rolige Havn, hvor Bølgerne brydes og. gaar til Hvile!

Per og Lise.

Fa'r! Fa'r!

(Feen og Nissen vise sig hver i sit Vindue.)

(Tæppet falder.)

Ende.

